text:
Minisitiri Mbabazi yasabye urubyiruko kwirinda ubusinzi
Minisitiri w’Urubyiruko n’Umuco Mbabazi Rosemary yasabye urubyiruko kwirinda kwishora mu ngeso mbi zirimo ubusinzi, ahubwo ko rukwiye kuzirikana ko ejo heza hari mu biganza byarwo, bityo bagashishikarira umurimo bakawunoza kuko hagamijwe kujya mbere mu buryo bwihuse, kandi urubyiruko ari imbaraga z’Igihugu.
Ibi yabigarutseho kuri uyu wa Gatanu taliki 12 Kanama ubwo hizihizwaga Umunsi Mpuzamahanga w’Urubyiruko, ku rwego rw’Igihugu wizihirijwe mu Karere ka Ruhango, mu Murenge wa Ruhango. Uyu munsi ukaba ufite insanganyamatsiko igira iti “Ubufatanye bw’abakuru n’abato mu kubaka u Rwanda twifuza’.
Minisitiri Mbabazi yavuze ko iyi nsanganyamatsiko isaba abato n’abakuru kugira ubufatanye n’imikoranire mu kubaka Isi twifuza ibereye buri wese.
Ati: “Insanganyamatsiko nk’uko ibivuga ubufatanye ni ngombwa, burahari ariko ni ugusaba gushimangira kurushaho, urubyiruko hashyizwemo imbaraga ngo humvikane ko twese dufatanyije, icyo dusaba urubyiruko ni ukujya inama no kugisha inama”.
Minisitiri Mbabazi yabwiye urubyiruko ko hari amahirwe yo kubaho imyaka myinshi, arusaba kwirinda kwishora mu ngeso mbi.
Ati: “Ibyo mukora mujye mutekereza ko mumeze neza, ejo ko hameze neza. Hari ibyo mukora urubyiruko mukandika, mukabivuga […….], nta mpamvu yo kuruha, reka twigire mu biyobyabwenge.
Kuba urangwa n’imyitwarire runaka bya bindi bibi byangiza imitekerereze ni ingeso mbi. Turabasaba ko mutarangwa n’ingeso mbi.”
Yongeyeho ati: “Hari imigenzereze mibi, ingeso mbi zidakwiriye kuranga urubyiruko rwacu […..] ntidukwiriye nk’urubyiruko rw’u Rwanda kurangwa n’imyitwarire mibi irimo n’ubusinzi. Ku tubari ugasanga urubyiruko n’abana byabaye ingeso, ntabwo bikwiriye, n’umukuru wasinze akagenda yandika umunani mu nzira ntabwo bikwiriye, biriya ntabwo ari iby’i Rwanda”.
Yakomeje asobanurira urubyiruko ko kwiroha mu biyobyabwenge, mu nzoga, mu businzi, ejo haba hatakibaye heza kuko byangiza ubwenge, urabyangiza nawe bikakwangiza, bikangiza ibitekerezo byawe. Ibyo ntibikwiriye kubaranga nk’urubyiruko rw’u Rwanda.
Yabasabye kandi kugenda bakagira inama bagenzi babo, bakagira inama ababyeyi kureka ubusinzi kuko biteza induru mu muryango.
.Ati: “Nagira ngo mbasabe, mwebwe ndababona musobanutse, mugende mugire inama bagenzi banyu, mugire inama ababyeyi, namwe mwajya inama. Kwishora mu ngeso mbi zo kwiyandarika, imyambarire idakwiriye [….] abakobwa tukambara tukikwiza, abasore hari igihe mwagendaga mwambaye ibintu bimanuka, ipantalo igenda igwa ariko mwarikosoye”.
Umuhuzabikorwa w’urubyiruko yashimiye urubyiruko ibikorwa rukora.
Yongeyeho ko hari inshingano abato bafite ari zo kwegera abakuru kuko hari byinshi baciyemo abato bashobora kwigiraho, abakuru na bo bafite inshingano zo kwegera abato bakabaganiriza.
Yashimiye Ubuyobozi kuko buha umwanya urubyiruko, budahwema gutekereza ibyo babakorera ngo batere imbere.
Urubyiruko rwamurikiye Minisitiri w’Urubyiruko n’umuco Mbabazi Rosemary ibikorwa rukora mu buhinzi n’ubworozi, ubukorikori, ikoranabuhanga n’ibindi.
Ibirori byo kwizihiza Umunsi Mpuzamahanga w’Urubyiruko byabanjirijwe n’umuganda wo kubumba amatafari yo kubakira umuntu utishoboye.


c: text/html

text:
Tembera u Rwanda yatangiye mu mwaka ushize hagamijwe gufasha Abanyarwanda kumenya no gutembera igihugu cyabo, bitangira hashyirwaho imodoka itwara abantu mu bice bitandukanye.
Mu mpera z’iki cyumweru gishize, abitabiriye Tembera u Rwanda bari muri Pariki y’Igihugu y’Akagera, pariki ikomeye kuko imaze kugeza ku nyamaswa eshanu zifite amateka yihariye muri Afurika, Inkura, Intare, Imbogo, Inzovu n’Ingwe.
Umuyobozi ushinzwe kumenyekanisha ubukerarugendo muri RDB, Mutesi Linda, yavuze ko ubusanzwe Tembera u Rwanda itangira, intego yari ukuzamura abakora ubukerarugendo bw’imbere mu gihugu, ho 30%.
Yakomeje agira ati “Twatangiye iyi gahunda mu 2016 kandi kugeza mu mpera z’umwaka ubwo twarebaga ku mibare yo muri Pariki z’Igihugu, Akagera, Nyungwe n’Ibirunga, twaje kubona ko isoko ry’imbere mu gihugu mu bukerarugendo rimaze kuzamukaho 17%.”
“Tubona ko uko abantu bagenda babikangukira bagenda biyongera, ndatekereza ko uko tugenda turushaho kubakangurira tuti hari byinshi mushobora kwitegereza, hari byinshi bashobora gukora, bazitabira.”
U Rwanda rufite ibice bitandukanye bishobora gukorerwamo ubukerarugendo birimo nka Pariki y’Akagera ibonekamo inyamaswa nyinshi z’ishyamba, ku buryo umuntu usuye ibice zibamo nubwo hari ubwo atazibona bitewe n’ibihe, ariko abona ibimenyetso ko zihari.
Mutesi yakomeje agira ati “Ntabwo duhamya bidakuka ko inyamaswa zose abantu bazibona, ariko tuzi neza ko zihari. Iyo umuntu agana mu Majyaruguru ya Pariki y’Akagera nibura umuntu aba yizeye ko aza kubona umubare munini w’inyamaswa. Hari ubwo hari izo utabona, cyangwa ubwoko bumwe, ariko izindi ukazibona. Uzabona impala, imparage, imvubu, inzovu…”
U Rwanda ruteganya ko muri uyu mwaka ruziinjiza miliyoni $ 444 azaturuka mu bukerarugendo, avuye kuri miliyoni $ 404 yinjjijwe mu mwaka ushize.

robotstxt: allowed

filter: keep


text:
Ibirori byo gutangiza EAR Diyosezi Nyaruguru mu itorero Angilikani ry’u Rwanda ndetse no kwimika Umwepiskopi mushya waryo wabaye kuri iki Cyumweru tariki ya 28 Kanama 2022 muri Paruwasi ya Cyivugiza mu Murenge wa Mata.
Umwepisikopi Mukuru w’Itorero Angilikani ry’u Rwanda, Musenyeri Mukuru Dr Laurent Mbanda yavuze ko hari hashize igihe kinini abakirisito basaba kwegerezwa ubuyobozi hafi.
Yavuze ko ko iyi diyosezi nshya bayitezeho kuba hafi abakirisito no kubafasha kuba Abanyarwanda beza babumbatiye indangagaciro.
Ati “Birasubiza icyifuzo cyabo kuko bifuzaga kwegerezwa diyosezi n’Umwepisikopi hafi yabo kugira ngo akore imirimo; kandi mu kuvugisha ukuri iyo abakirisito batabona Umwepisikopi hafi yabo hari ibibazo byinshi bagira bijyanye no kwitabwaho.”
Musenyeri Habimfura Vincent amaze kwimikwa yasezeranyije ubuyobozi bw’itorero ndetse n’ubwa Leta imikorere igamije iterambere ry’umuturage.
Yagize ati “Mu by’ukuri ndanezerewe cyane kandi ndashimira Imana yemeye ko ntorerwa uyu murimo, ngashima n’uko abantu benshi banshyigikiye. Ndabasezeranya gufatanya na bo muri byose nkabegera nkabana nabo, nkabigisha ibijyanye no gutera imbere mu buryo bw’umwuka ariko bakanatera imbere mu buryo bw’umubiri bakabaho neza.”
By’umwihariko yavuze ko azabafasha kurwanya imirire mibi itera kugwingira; kurandura umwanda kandi akabakundisha umurimo.
Abakirisito bagaragaje ibyishimo ko bahawe diyosezi nshya bavuga ko usibye kuba ubuyobozi bw’itorero bugiye kubaba hafi, bayitezeho iterambere rishingiye ku bikorwa by’amajyambere.
Umuyobozi Mukuru w’Urwego rw’Igihugu rw’Imiyoborere (RGB) Dr Usta Kaitesi, yashimye uruhare amadini n’amatorero agira mu guteza imbere abaturage, asaba ubuyobozi bwa EAR Diyosezi Nyaruguru kugendera mu murongo igihugu cyihaye wo kurandura ubukene mu baturage.
Yagize ati “Ndabasaba kudufasha gukemura ibibazo byugarije Abanyarwanda birimo abangavu baterwa inda, ikibazo cy’ibiyobyabwenge, abana bata amashuri ndetse no guhangana n’ubukene.”
EAR Diyosezi Nyaruguru igiye kujya igenzura Paruwasi 17 zari muri Diyosezi ya Kigeme n’eshatu zari iza EAR Diyosezi ya Butare.
Ije yiyongera ku zindi diyoseze 12 zo mu itorero Angilikani ry’u Rwanda kuri ubu ribarizwamo abakirisito basaga miliyoni imwe n’ibihumbi 200.
Mu bikorwa by’amajyambere EAR ikorera mu gihugu harimo amavuriro, amashuri, inzu z’ubucuruzi, amahoteli n’ibindi ariko by’umwihariko ifite amarerero y’abana bato asaga 600 mu gihugu hose.


text:
Ni ibiki bigaragara inyuma mu miterere se cyangwa uko umugabo asa bishobora gukurara abagore? Ese ubundi abagore muri rusange bakururwa n’ubwiza bw’inyuma? Yego abagore kimwe n’abagabo bose bakururwa n’ubwiza bw’inyuma, itandukaniro burya nuko abagabo akenshi bareba cyane ku bwiza bw’inyuma mugihe abagore bo hari nigihe bongeraho n’ibindi. Ninayo mpamvu burya umugabo mushobora guhura rimwe akamenya niba yagukunze cyangwa atagukunze arebeye inyuma gusa, nyamara abakobwa bo bibatwara igihe bakabanza gutekereza ndetse no kureba imyitwarire cyane. Gusa akenshi iyo umugore atakwishimiye akikubona ntamwanya afata wo kugutekerezaho ngo arebe imico yawe.
Niba uri umuhungu ubu rero uri kwibaza uti ese ni iki naba mfite nk’umuhungu gikururra abakobwa? Ngibi ibintu 6 by’ingenzi by’ubwiza bw’inyuma bikurura abakobwa ku bagabo.
1. Uburebure bw’umuhungu.
Abakobwa akenshi bakururwa n’uburerebure bw’abagabo, umuhungu muremure arakundwa cyane kurusha umuhungu mugufi, kubera ko igitsina gore gishakisha umugabo wo kubarinda, ninayo mpamvu baba bakeneye uwo bisungaho, bityo bigatuma umuhungu muremure akurura abakobwa cyane.
2. Igutuza, munda hagaragaza abdomino n’ibitugu by’umusore.
Abakobwa burya ntibakunda umusore wateruye icyuma cyane bikabije akaba munini, ahubwo bakunda umuhungu usanzwe ubona agaragara nk’umuhungu ufite agatuza ka gisore ndetse n’ibitugu birebire bigaragara ko uwo muhungu yaguhobera ukabyuma, ukumva asa nk’ugupfumbase wumva agufite wese, gusa nanone adakomeye cyane bikabije. Ndetse kandi afite no munda harambuye hagororotse, byaba akarusho akaba yarakoze sport bigaragara ko afite na za abdomino. Ibi bigaterwa nuko abakobwa banezezwa no kuryama nko ku muhungu mugihe ababaye akumva ni byiza, bityo rero umuhungu uteye nkuko aba agaragara nk’umuhungu umukobwa yakwisungaho akamumara agahinda mugihe yababaye ndetse akanananezezwa no kugendana nawe kuko abahungu bateye nkabo baraberwa cyane. Iyi niyo mpamvu bene aba bakurura abakobwa.
3. Isura.
Isura ya gisore igaragaraza imisembura ya gisore ni ukuvuga ufite mu maso harambuye, ijosi rirerire, ndetse udafite mu maso hameze nk’ahabakobwa cyane ni ukuvuga umuhungu utari mwiza bikabije, cyangwa ngo usange ameze nk’umwana ahubwo wamureba ukamubona nk’umuntu ukuze.
4. Ijwi.
Umuhungu ufite ijwi rinize ndetse wumva rya kigabo aba afite ubushobozi bwo gukurura abakobwa benshi baganira nawe kuko abakobwa bakunda bene ayo majwi kurusha amajwi asanzwe ubushakashatsi bwakorewe muri kaminuza ya London bwagaragaje ko abagabo bafite amajwi manini anize aribo bakundwa cyane, ndetse n’ijwi rinize abagore barifata nk’ikimenyetso cy’imbaraga kubagabo.
5. Utwanwa ducye.
Burya abakobwa bakunda umuhungu ufite utwanwa, nkiyo umaze iminsi wogoshe ubwanwa bugatangira kumera nyuma y’iminsi abakobwa barabikunda. Ubushakashatsi bwakorewe ku bagore bo muri Australia, muri kaminuza ya New South Wales bwagaragaje ko abagore 350 muri 500 bakunda abagabo bafite ubwanwa buke bugitangira kumera.
6. Inseko.
Burya umuhungu useka neza akurura abakobwa benshi. Niyo kandi ataba aseka neza burya umuhungu ukunda guseka akenshi abakobwa bamwiyumvamo kuko baba bamubonamo ibyishimo bityo bakarushaho kumusanga.
source: ireberomag.com


text:
Umuryango wa Buravan washimiye abawufashije mubihe bidasanzwe
Nyuma y’iminsi mike ishize umuryango nyarwanda ndetse n’abakunzi ba Buravan muri rusange bari mu gahinda ndetse batiyumvisha uburyo umuhanzi nka Yvan Buravan tabaruka by’amarabira, ibintu byavugishije benshi baba abasanzwe bamuzi ndetse n’abatamuzi bamumenye muri ibyo bihe. Kuva ubwo kugera n’ubu biragoye kuba wamara amasaha abiri utumvise indirimbo ye haba kuma radiyo cyangwa kubantu bacuruza ibifite aho bihuriye n’imyidagaduro.
Haba mubihe yari aruhijwe n'uburwayi ndetse na nyuma y'uko bumuhitanye kuwa 17 Kanama, abantu batandukanye bagaragaje kwifatanya n’umuryango we ndetse bakomeza kuwuba hafi muburyo bwose, haba mu masengesho ndetse no kuwugaragariza urukundo banashimira umuhungu wabo uruhare yagize mu ruhando rw’imyidagaduro nyarwanda.
Mu rukerera rwo kuri uyu wa kabiri Nzeri, umuryango wa Burabyo Michael wasohoye itangazo mu ndimi ehatu; ikinyarwanda, igifaransa n’icyongereza bashimira ababafashije bose barimo Leta y’u Rwanda, abavandimwe, inshuti n’abakunzi ba Buravan ndetse n’abahanzi bagenzi be babaye hafi umuryango mu bihe bikomeye byo kubura umwana. Barengejeho ko ineza bagiriwe bazahora bayizirikana.
Umuryango wa Burabyo washimiye abawubaye hafi


text:
Pariki ya Nyungwe ni ishyamba cyimeza ry’inzitane rimaze igihe kirekire muri Afurika nzima, amoko 13 y’inyamaswa zo mu bwoko bw’inguge n’amoko asaga 300 y’inyoni bikurura ba mukerarugendo.
Ni Pariki yabayeho mbere y’izindi mu gihe cyiswe icy’ubutita (ice age) ikize ku runyurane rw’ibimera, ishyamba rigizwe n’amoko arenga 1068 y’ibimera, urwunge rw’ibiti by’indabyo zirimo ubwoko bw’ibito n’iby’inganzamarumbo bya lobelia. Harimo n’ibiti bivamo imiti ya Kinyarwanda.
Iyi pariki ifite umwihariko wo kuba ariho hari amasoko y’inzuzi nini muri Afurika. Harimo isoko y’uruzi rwa Nil mu burasirazuba n’iy’uruzi rwa Congo mu Burengerazuba.
Muri uru rugendo, abakerarugendo banasuye ikiraro cyo mu bushorishori kizwi nka “Nyungwe Canopy Walk Way” kuri ubu gikurura abakerarugendo batari bake, basura isumo rya Kamiranzovu, banasura imirimo y’icyayi.
Ni ku nshuro ya kabiri uru rugendo rubayeho nyuma yo gutangiza ubukangurambaga bwo gushishikariza abenegihugu gusura ibyiza nyaburanga by’iwabo muri gahunda yiswe ‘Tembera u Rwanda’, yatangirijwe mu karere ka Huye.
Belise Kaliza ushinzwe ubukerarugendo muri RDB, avuga ko ubu bukangurambaga bwa Tembera u Rwanda buzatuma abenegihugu bagira umutima wo gukunda iby’iwabo n’umuhate wo gushaka kubimenyaho byinshi, bakabisura.
Ubukangurambaga bwo gutembera u Rwanda buzamara amezi atatu, buzakomeza mu Ukuboza uyu mwaka. Bwitezweho kongera umubare w’Abanyarwanda basura iby’iwabo bakanarushaho kubimenyekanisha.
Amafoto: Mahoro Luqman


text:
Korali Family of Singers bateguye igitaramo bitiriye ‘Umuryango Mwiza’
Singleton ufite ubumuga bwo kutabona yasohoye indirimbo yakomoye k’ukuba nagera mu ijuru amaso ye azareba
John Hope Singleton, umuramyi ukorera umuziki we muri Amerika, yasohoye indirimbo yitwa ‘Ubugingo buhoraho’ aho avuga ko yakomotse k’ukuba yaramenye ko nubwo afite ubumuga bwo kutabona nagera mu ijuru amaso ye azahumuka akareba Yesu imbonankubone.
Mu kiganiro yagiranye na Nkunda Gospel John Sengleton yagize ati: “Igitekerezo cyo gukora iyi ndirimbo cyaje ubwo nari ndi gusenga maze njya kuri piano ndacuranga ntangira kumva nejejwe n’ijuru, nezezwa n’agakiza Yesu yatanze kubwo urukundo adukunda.” Yakomeje ati:
“Nakomeje gutekereza ukuntu ntareba kandi nezezwa ko ningera mu ijuru amaso yanjye azahumuka nkareba Yesu maze bintera kwandika iyi ndirimbo nshima Imana yatubatuye ikatugira bashya.”
John Hope Singleton ni umuramyi ukorera umuziki we muri Leta Zunze Ubumwe za Amerika, akaba yaratangiye kuririmba akiri muto, dore ko yatangiye gutoza amakorali afite imyaka 13. Uyu muramyi ukomeje kwigarurira imitima ya benshi kugeza ubu amaze gushyira hanze indirimbo 6.


text:
Gusenga twifashishije Rozali, muri iki gihe dusabwa kuguma mu rugo mu rwego rwo kwirinda no kurinda abandi icyorezo cya Koronavirusi cyugarije isi, ni icyifuzo cyatanzwe na Nyirubutungane Papa Fransisko muri uku kwezi kwa Gicurasi 2020
of men aged 40 and above identified ED as the health issue cialis for sale oxide (NO) acts as a physiological mediator, activating the.
Mu Ibaruwa Papa Fransisko yandikiye abakristu b’isi yose, aradusaba gusengera mu rugo, mu muryango, twifashishije Rozali. Papa atangira iyo Baruwa yibutsa ko uku kwezi kwa 5 kwegereje, ari ukwezi n’ubundi Umuryango w’Imana ugaragariza urukundo umubyeyi Bikira Mariya, mu kumwiyambaza birushijeho
the time) Most times cialis for sale prior to the advent of sildenafil, oral medications such as.
Umuntu ashobora kuyivuga ari wenyine cyangwa afatanyije n’abandi, bitewe n’igihe umuntu arimo.
Papa kandi yatanze amasengesho yakwifashishwa mu gusoza iryo sengesho ry’ishapure.
Dukomeze kwiyambaza Umubyeyi Bikira Mariya adusabire Nyagasani adutabare!
Reba Ibaruwa ya Papa Fransisko yo kuwa 25 Mata 2020, ku munsi mukuru wa Mutagatifu Mariko ( www.vatican.va )
Padiri Dieudonné UWAMAHORO
Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
Amatsinda ya “Kwigira” amaze guhindura imibereho y’ababyeyi bakuze bo mukarere ka Bugesera kubera kumenya kwizima.
Ikigo cy’Abadacogora-Intwari cya Caritas Kigali cyibinyujije mu mushinga witwa Nifitiyicyizere uterwa inkunga na RGB ifatanyije na Migeprof cyafashije ababyeyi bakuze bo mu karere ka Bugesera kwibumbira mu matsinda ya “Kwigira” bituma babasha kwiteza imbere.
Aba babyeyi batoranyijwe nk’abantu bakennye kugirango bafashwe kwivana mu bukene biciye mu matsinda ya “Kwigira”.
Ababyeyi bahawe inkunga y’amafaranga angana n’ibihumbi mirongwitandatu (60000 frw) kuri buri muntu kugirango batangire imishinga iciriritse ibyara inyungu ari nako bajya mu matsinda yo kubitsa no kugirizanya azwi ku izina rya “Kwigira”.
Ubuhamya butangwa na bamwe mu babyeyi bibumbiye muri aya matsinda bavuga ko mbere bataraterwa inkunga babagaho mu buzima bugoranye burimo ubukene bwinshi ndetse ntibabashe no kubona ubwisungane mu kwivuza bigatuma barembera mu rugo.
Ndayishimiye Jean Paul ni umwe mu bahawe inkunga ingana n’ibihumbi 100, atangaza ko iyi nkunga yaje ibasanga mu buzima bubi kuko batabashaga kubona ibyibanze byose uko bikwiye mu rugo rwabo dore ko abana n’abavandimwe be 6 kandi ariwe ubareberera kuko mama wabo yitabye Imana, na Papa wabo akaba ashaje atabasha ku batunga.
Ati “Mu bihumbi 100 bampaye nahise ntangira gukora ubucuruzi bw’amatungo magufi nkagenda nunguka make make nkabasha kubona ibintunga n’abavandimwe”.
Kuva mu kwezi kwa 10 ku mwaka wa 2020 ahawe iyi nkunga y’ibihumbi 100 abasha gukora ubwo bucuruzi bw’amatungo magufi, akanizigama amafaranga 500 muricyo kimina buri cyumweru n’amafaranga 100 y’ingoboka.
Aya mafaranga batanga mu matsinda bagenda bayagurizanya hagati yabo, akabafasha gukora imishinga iciriritse ibyara inyungu, ndetse umwe mu banyamuryango bagize itsinda yagira ingorane akunganirwa muri ayo mafaranga y’ingoboka.
Mu mugabane wo kwizigama abanyamuryango bateganya kugabana inyungu ziba zaraturutse ku nguzanyo y’abanyamuryango bagize ayo matsinda kuko buri muntu wagurijwe yishyura inguzanyo yongeyeho n’inyungu.
Ati “Narizigamye mbasha kwigurira amatungo magufi arimo ingurube, ibyara abana 9 ikibwana kimwe cy’ingurube nkigurisha ku mafaranga ibihumbi 15 mpita ntangira kuzamuka gutyo”.
Ati “Narizigamye mbasha kwigurira amatungo magufi arimo ingurube, ibyara abana 9 ikibwana kimwe k’ingurube nkigurisha ku mafaranga ibihumbi 15 mpita ntangira kuzamuka gutyo”.
Si Ndayishimiye gusa watejwe imbere n’amatsinda ya “Kwigira” kuko na Nyirabahizi Marie Therese nawe ahamya ko amatsinda yo kwizigama azwi ku izina rya “Kwigira” yamuhinduriye ubuzima kuko nyuma yo guhabwa inkunga inga n’ibihumbi 60 yabashije kwigurira amatungo magufi, ndetse abasha no gukora ubucuruzi buciriritse bw’imyaka aho ajya mu isoko akarangura imyaka ku mwero wayo nyuma akayisubiza agakuraho inyungu imufasha kwishyurira abana ishuri. kubagurira ubwisungane mu kwivuza ndetse akabasha no gukemura bimwe mu bibazo by’urugo bakanihaza mu biribwa.
Ati “Kwibumbira mu matsinda byampinduriye ubuzima cyane kuko ubu mu rugo rwanjye tubasha kubona ibyo dukeneye byose”.
Aba babyeyi nubwo bibumbiye mu matsinda ya “Kwigira” bahuguwe no kumenya gukorera mu bimina bivuguruye no gukora imishinga ibyara inyungu ndetse bakamenya no gukorana n’ibigo by’imari biciriritse (microfinance).
Umuyobozi wa Caritas Kigali Padiri Twizeyumuremyi Donatien avuga ko imwe mu mpamvu yatumye ababyeyi bafashwa kwibumbira mu matsinda ya “Kwigira no mu bimina bivuguruye ari uburyo bwo kubafasha kwivana mu bukene.
Indi mpamvu nuko byamaze kugaragara mu bugenzuzi bwakozwe harebwa zimwe mu mpamvu zituma abana bajya mu buzima bwo mu muhanda basanga harimo n’ubukene bwo mu miryango.
Ati “Kwibumbira mu matsinda ya Kwigira ni uburyo bwo gufasha ababyeyi kwivana mu bukene no kugirango babashe gukomeza kwiyubaka mu miryango yabo no kwita ku bana babo bityo impamvu y’ubukene ntizatume abana bajya mu muhanda”.
Amatsinda ya “Kwigira” ari mu karere ka Bugesera ni 6 agizwe n’imiryango 85 bakaba baratewe inkungu ingana na miriyoni 4760655.


text:
Indwara yose igira ukwayo iryana ndetse ikanagira ukwayo ivurwa. Indwara y’imitsi ni imwe mu ndwara zibabaza ndetse zizahaza abayirwaye. Akenshi iyi ndwara ikunze guterwa na diyabete, imirire mibi n’imikorere mibi y’umubiri. Uwayirwaye arangwa no kubabara aho indwara yafashe, kurwara imbwa bya hato na hato, kugira imitsi yisobekeranyije,ku buryo unabibona ku ruhu inyuma bigaragara.
Igitangaje ni uko burya mu miti y’ingenzi ihabwa abarwaye iyi ndwara uretse imiti igabanya uburibwe indi yose ni uruvange rwa za vitamin n’imyunyungugu. Nyamara kandi izi vitamin n’imyunyungugu tubibona ku buryo bw’umwimerere binyuze mu byo turya.
Muri iyi nkuru tugiye kukwereka amafunguro wakibandaho mu gihe ufite ubu burwayi bugakira ndetse ntibuzanagaruke. Gusa tukwibutsa ko iyo indwara yamaze kugaragara usabwa gufata imiti yo kwa muganga kuko yo ikora vuba kurenza ibyo ufata mu ifunguro,ahubwo noneho ukagerekaho na ryafunguro tugiye kuvuga.Ibyokurya bifasha kurwanya indwara y’imitsi.
Impeke zuzuye
Impeke zuzuye zivugwa hano ni za zindi ziba zitabanje guhindurwa binyuze mu nganda ngo hakurweho agahu gatuma zigira ibara ryijimye. Izo mpeke ni ingano, umuceri, amasaka, ibigori, uburo, n’ibindi byo muri ubwo bwoko.
Izi mpeke zuzuye ni isoko nziza ya vitamin zo mu bwoko bwa B ndetse na za fibres. Izi vitamin B zifasha guhangana na bwa buribwe bw’imitsi naho fibres zifasha mu igogorwa no gutuma ugira ibiro bijyanye n’uko ureshya. Ibi bizakurinda dore ko kubyibuha cyane bigendana na diyabete bidasize no kurwara imitsi. Ikindi kandi izi mpeke ntacyo zitwara ku isukari yo mu maraso ahubwo zifasha kurwanya kubyimbirwa.
Amafi afite amavuta
Aya mafi afite amavuta muri yo ni isoko nziza y’ibinure bya omega-3. Twibutse ko iyo omega-3 iyo ihuye na omega-6 bibyara vitamin F. Amafi nka mackerel, salmon na trout ni ingero z’amafi wasangamo omega-3.
Mu bushakashatsi bwashyizwe ahagaragara mu kinyamakuru “Clinical Journal of Pain” muri Gashyantare 2010, abarwayi b’imitsi bagaburiwe amavuta y’amafi bagiye bagaragaza ibimenyetso byo gukira kandi neza.
Kugirango ubashe kubona urugero ruhagije rw’aya mavuta usabwa kurya ubu bwoko bw’amafi byibuze kabiri mu cyumweru. Aya mafi wayarya ugatandukana n’inyama zitukura ahubwo zo zizwiho kongera kubyimbirwa, by’umwihariko indwara ya goute.
Ibitanga poroteyine na vitamin B12.
Kubura vitamin B12 ni kimwe mu bitera indwara y’imitsi. Iyi ikunze kugaragara ku bantu badakozwa na gato ibikomoka ku matungo (vegetarians) kuko iyi vitamini ntikunze kuboneka mu bimera.
Iyi vitamini uyisanga mu nyama y’iroti (imwe ukata ukabona harimo akantu k’umweru kameze nk’akari hagati y’imihore), amagi, amata n’amafi. Ibi kandi ni nabyo bibonekamo poroteyine, hiyongereyeho soya, ibishyimbo n’ibindi binyamisogwe bimwe.
Aha wibuke ko kizira kuvanga poroteyine zo ku matungo n’izo ku bimera. Kurya inyama n’ibishyimbo burya ntacyo uba ukoze.
Imboga n’imbuto
Imbuto zizwiho kuba isoko nyayo ya za vitamin nyinshi nka A, B zinyuranye na C. Imboga nazo ni uko zibonekamo cyane vitamin A, E na K. imbuto n’imboga kandi zibamo fibre, ibirwanya uburozi mu mubiri, ndetse n’ibifasha mu kuringaniza ibiro n’uburebure. Izo wakibandaho cyane mu gihe cy’uburwayi bw’imitsi ni inkeri mu moko yose (blueberries, raspberries, strawberries, …), amacunga, avoka, concombre, indimu n’ibyo mu bwoko bwabyo (citrus fruit), poivron, inyanya, dodo, amashu mu moko yayo yose, urunyogwe n’ibijumba.
Guhera ubu rero wikomeza kunywa ibinini gusa ngo wibagirwe ifunguro ryagufasha kukurinda indwara y’imitsi.
Src: umutihealth.com
[email protected]


text:
Ikintu gikomeye cyane kurusha ibindi, ku byerekeye imyumvire ya Gikristo y’Ubutatu Bwera, n’uko nta buryo buhari bufatika bwo kubusobanura. Ubutatu Bwera ni ihame ikiremwa muntu kidashobora gusobanukirwa ijana ku ijana, tutavuze no gusobanura iryo jambo. Imana itagira akagero ntishobora kugereraywa natwe; niyo mpamvu tudashobora kwibwira ko dushobora kuyisobanukirwa ijana ku ijana. Bibiliya itwigisha ko Data ari Imana, ko Yesu ari Imana, ko n’Umwuka Wera ari Imana. Bibiliya yigisha kandi ko hariho Imana imwe. N’ubwo dushobora gusobanukirwa zimwe mu mpamvu zerekeye isano iri hagati y’abo Bantu bagize Ubutatu Bwera, bityo rero, ntibisobanutse ku bwenge bwa muntu. Ariko, ibi ntibishaka kuvuga ko Ubutatu Bwera butabaho cyangwa ko budashingiye ku nyigisho za Bibiliya.
Ubutatu Bwera ni Imana imwe igizwe n’Abantu batatu. Byumvikane ko ibi bidashaka kuvuga mu buryo ubwo ari bwo bwose ko hariho Imana eshatu. Mwibuke ko iyo mwiga iki kibazo, ijambo ‘Ubutatu Bwera’ ntaho rivugwa mu Byanditswe Byera. Iri ni ijambo rikoreshwa iyo bagerageza gusobanura Imana imwe’ iriho mu butatu, n’Abantu bahoraho iteka ryose bagize Imana. Ikintu cy’ukuri n’uko igitekerezo gihagarariwe n’ijambo ‘Ubutatu Bwera’ ntaho kiboneka mu Byanditswe Byera. Dore ibyo ijambo ry’Imana rivuga ku Butatu Bwera:
1) Hariho Imana imwe (Gutegekwa kwa Kabiri 6:4; 1 Abakorinto 8:4; Abagalatiya 3:20; 1 Timoteyo 2:5).
2) Ubutatu Bwera bugizwe n’Abantu batatu (Itangiriro 1:1, 26; 3:22; 11:7; Yesaya 6:8, 48:16, 61:1; Matayo 3:16-17, 28:19; 2 Abakorinto 13:14). Mu Itangiriro 1:1, izina ”Elohim ” riri mu bwinshi mu Giheburayo ni ryo rikoreshwa iyo bavuga Imana. Mu Itangiriro 1:26, 3:22, 11:7 no muri Yesaya 6:8, indangazina mu bwinshi ‘Tu’ ni yo ikoreshwamo. Amagambo ”Elohim” n’indangazina ‘Tu’ ari mu bwinshi, asobanura mu rurimi rw’Igiheburayo, nta gushidikanya, ibintu birenze bibiri. Ariko ibi ntabwo ari ingingo ifatika itangwa mu gusobanura Ubutatu Bwera, ahubwo ni uburyo bwo kugaragaza ubwinshi mu Mana. Ijambo ry’Igiheburayo ”Elohim ” rivuga Imana, rikoreshwa no ku Ubutatu Bwera nta mpungenge.
Muri Yesaya 48:16 na 61:1, Umwana ni we uvuga kandi yishingikirije kuri Data n’Umwuka Wera. N’ugereranya rero Yesaya 61:1 na Luka 4:14-19, urasanga ari uwo Mwana urimo kuvuga. Muri Matayo 3:16-17 haratwereka igikorwa cy’umubatizo wa Yesu. Muri iyi mirongo, Imana Umwuka Wera ni yo yamanukiye ku Mana Umwana, mu gihe Imana Data yo yatangarizaga mu ijuru ko yishimiye Umwana. Matayo 28:19 na 2 Abakorinto 13:14 ni ingero zerekana Abantu batatu batandukanye mu Ubutatu Bwera.
3) Abagize Ubutatu Bwera baratandukanye cyane nkuko bivugwa mu bice bitandukanye byo muri Bibiliya. Mu Isezerano rya Kera, ‘Uwiteka’ atandukanye n’ ‘Uwiteka’ uvugwa mu (Itangiriro 19:24; Hoseya 1:4). Uwiteka afite Umwana (Zaburi 2:7, 12; Imigani 30:2-4). Umwuka Wera atandukanye n”Uwiteka’ uvugwa mu (Kubara 27:18) n”Imana’ (Zaburi 51:10-12). Imana Umwana itandukanye n’Imana Data (Zaburi 45:6-7; Abaheburayo 1:8-9). Mu Isezerano Rishya, Yesu arasaba Data kohereza Umufasha, ari we Mwuka Wera (Yohana 14:16-17). Ibi birerekana ko Yesu atiyita Data cyangwa Umwuka Wera. Kandi mutekereze no mu bindi bihe byose byo mu Ubutumwa Bwiza, aho yavugishaga Data. Ubwo se yabaga yivugisha? Oya da. Yabaga abwira undi Muntu mu Butatu Bwera’ari we Data.
4) Buri Muntu mu Butatu Bwera ni Imana. Data ni Imana (Yohana 6:27; Abaroma 1:7; 1 Petero 1:2). Umwana ni Imana (Yohana 1:1, 14; Abaroma 9:5; Abakolosayi 2:9; Abaheburayo 1:8; 1 Yohana 5:20). Umwuka Wera ni Imana (Ibyakozwe n’Intumwa 5:3-4; 1 Abakorinto 3:16).
5) No mu Butatu Bwera bagira umuco wo kubaha abakuru. Ibyanditswe Byera byerekana ko Umwuka Wera yubaha Data na Mwana, kandi Umwana nawe akubaha Data. Iyi ni isano iri mu Butatu Bwera kandi ntabwo ihakana ubumana bwa buri Muntu mu Butatu Bwera. Ikindi kigaragara mu buryo bworoshye n’uko ubwenge bwacu, bufite aho bugarukira, kandi ntibushobora gusobanukirwa ibyerekeye ubugari butagira akagero bw’Imana. Ku byerekeye Umwana, soma Luka 22:42, Yohana 5:36, Yohana 20:21, na 1 Yohana 4:14. Naho ku byerekeye Umwuka Wera, soma Yohana 14:16, 14:26, 15:26, 16:7, cyane cyane muri Yohana 16:13-14.
6) Abagize Ubutatu Bwera bafite imirimo itandukanye bakora. Data niwe ukomokwaho cyangwa umuremyi wa byose (1 Abakorinto 8:6; Ibyahishuwe 4:11); Ibyahishuwe n’Imana (Ibyahishuwe 1:1); agakiza (Yohana 3:16-17); n’imirimo ya Yesu ku isi (Yohana 5:17, 14:10). Data ni we watangiye ibi bintu byose.
Umwana ni we mukozi Data akoresha imirimo ikurikira: kurema no kwita ku byaremwe byose (1 Abakorinto 8:6; Yohana 1:3; Abakolosayi 1:16-17); Ibyahishuwe n’Imana (Yohana 1:1, 16:12-15; Matayo 11:27; Ibyahishuwe 1:1); n’agakiza (2 Abakorinto 5:19; Matayo 1:21; Yohana 4:42). Data akora ibi byose aciye mu Mwana, ukora nk’imukozi We.
Umwuka Wera ni we gikoresho Data akoresha imirimo ikurikira: kurema no kwita ku byaremwe byose (Itangiriro 1:2; Yobu 26:13; Zaburi 104:30); Ibyahishuwe n’Imana (Yohana 16:12-15; Abefeso 3:5; 2 Petero 1:21); agakiza (Yohana 3:6; Tito 3:5; 1 Petero 1:2); ndetse n’imirimo ya Yesu (Yesaya 61:1; Ibyakozwe n’Intumwa 10:38). Nuko rero, Data akora ibi byose kubera imbaraga z’Umwuka Wera.
Habayeho kandi kugerageza gutanga ingero zisobanura Ubutatu Bwera. Ariko muri rusange, nta na rumwe usanga rwerekana ukuri. Urugero rw’igi (cyangwa urubuto rwa pome) rwaratsinzwe, kubera ko igishishwa, umweru n’umuhondo w’igi byose ni ibice bigize iryo gi, si igi ubwa ryo, kimwe n’uko igishishwa, umubiri, n’imbuto za pome ari ibice by’iyo pome, bitari pome ubwa yo. Data, Umwana, n’Umwuka Wera ntabwo ari ibice by’Imana; umwe muri bo ni Imana. Urugero rw’amazi ni rwo rushaka kuba rwakwumvikana kurushaho, ariko na rwo ntirushobora gusobanura uko bikwiye Ubutatu Bwera. Amazi aseseka, umwuka, n’urubura nabyo ni ibice bigize amazi. Data, Umwana, n’Umwuka Wera ntabwo ari ibice by’Imana, umwe muri bo ni Imana. Kubera izo mpamvu rero, n’ubwo izi ngero zishobora kuduha ifoto y’Ubutatu Bwera, iyo foto ntabwo ifite ibisobanuro byuzuye. Imana itagira akagero ntishobora gusobanurwa ijana ku ijana n’urugero rufite aho rugarukira.
Ihame ry’Ubutatu Bwera, ryakunze kugaragara nk’ikibazo kitavugwaho rumwe mu mateka yose y’Itorero rya Gikristo. N’ubwo ibintu by’ibanze biranga ubwo Butatu byagaragajwe n’Ijambo ry’mana, haracyari ibibazo bimwe na bimwe bishamikiyeho, bitarasobanurwa neza. Data ni Imana, Umwana ni Imana, n’Umwuka Wera ni Imana’kandi hariho Imana imwe. Iryo ni ryo hame rya Bibiliya ry’Ubutatu Bwera. Hejuru y’ibyo, ibyo bibazo bikunze kuganirwaho mu buryo bumwe kandi atari ngombwa rwose. Ahubwo, aho kugira ngo tugerageze gusobanura ijana ku ijana Ubutatu Bwera mu bwenge bucye bwacu nk’abana b’abantu, twagombye kwerekeza ibitekerezo byacu ku bugari bw’Imana no ku miterere yayo bitagira akagero. ‘Mbega uburyo ubutunzi n’ubwenge n’ubumenyi by’Imana bitagira akagero! Imigambi yayo ntihishurika, n’inzira zayo ntizirondoreka! Ni nde wamenya ibyo Uwiteka atekereza? Cyangwa ni nde ushobora kuba umujyanama We?’ (Abaroma 11:33-34).
Ikintu gikomeye cyane kurusha ibindi, ku byerekeye imyumvire ya Gikristo y’Ubutatu Bwera, n’uko nta buryo buhari bufatika bwo kubusobanura. Ubutatu Bwera ni ihame ikiremwa muntu kidashobora gusobanukirwa ijana ku ijana, tutavuze no gusobanura iryo jambo. Imana itagira akagero ntishobora kugereraywa natwe; niyo mpamvu tudashobora kwibwira ko dushobora kuyisobanukirwa ijana ku ijana. Bibiliya itwigisha ko Data ari Imana, ko Yesu ari Imana, ko n’Umwuka Wera ari Imana. Bibiliya yigisha kandi ko hariho Imana imwe. N’ubwo dushobora gusobanukirwa zimwe mu mpamvu zerekeye isano iri hagati y’abo Bantu bagize Ubutatu Bwera, bityo rero, ntibisobanutse ku bwenge bwa muntu. Ariko, ibi ntibishaka kuvuga ko Ubutatu Bwera butabaho cyangwa ko budashingiye ku nyigisho za Bibiliya.


text:
Rutsiro: Chorale Elayo yataramiye abatuye muri Congo Nil
Yanditswe na: Ubwanditsi
2019-09-11 13:18:03
Chorale Elayo ibarizwa mu itorero rya ADPR Paroisse ya Sumba mu karere ka Nyamagabe yatangiye kuririmba indirimbo zo kuramya no guhimbaza Imana mu mwaka mu mwaka w’1986, ubu igizwe n’ abaririmbyi 95, ikaba iyobowe na Dusenge Hycenthe.
Iyi chorale ikora ibikorwa bitandukanye bigamije gusakaza ubutumwa bwiza no guhamagarira abantu kuyoboka Yesu Kristo harimo gukora amavuna muri gereza zitandukanye, mu bigo by’amashuri, gukora ibitaramo, kwitabira ubutumire cyane cyane mu itorero rya ADPR n’ahandi hose.
Chorale Elayo yamenyekanye mu ndirimbo zo guhimbaza no kuramya Imana harimo: Iraduhetse, Turashima Imana, Isi yose iririmbe n’izindi nyinshi zinyuranye. Ikaba ifite intego y’ivugabutumwa risesuye hagamijwe kongera umubare w’abantu bakizwa bakava mu byaha.
Ni muri urwo rwego Chorale Elayo yakoreye igitaramo cy’akataraboneka mu karere ka Rutsiro, mu mujyi wa congo Nil cyatangiye ku wa 7 Nzeri gisozwa ku wa 8 Nzeri 2019. Iki giterane cyari gifite intego igira iti: “Gukora imirimo myiza ibereye umukristo” (Abaroma 12: 1-2, Mika 6: 1-8)
Byongeye kandi iki gitaramo cyitabiriwe n’amakorali ndetse n’abavugabutumwa: Reveland Onesphore Uwizeyimana na Pastor Joseph Twayigize. Kitabiriwe kandi n’abantu b’ingeri zose: abakuze, urubyiruko rwaturutse hirya no hino, abakristo ba ADPR Paroisse ya Congo Nil, abashyitsi baturutse mu yandi matorero.
Muri iki giterane. abitabiriye basoanuriwe ububi bw’ibiyobyabwenge harimo kwangiza ubuzima bw’umuntu ndetse no kudindiza iterambere ry’igihugu. Abitabiriye bahavuye bafashe umwanzuro ntakuka wo gukumira ikoreshwa ry’ibiyobyabwenge mu gace batuyemo n’ahandi hose muri rusange.
Binyuze mu ijambo ry’Imana, indirimbo n’ubuhamya butandukanye havuyemo umusaruro ushimishije kuko abantu benshi bakiriye Yesu nk’ umwami n’umukiza w’ubugingo bwabo, by’umwihariko urubyiruko rwahinduye imyitwarire aho abantu umunani bihannye ndetse bakazinukwa gukoresha ibiyobyabwenge. mu by’ukuri batangiye kwimenyereza gukora imirimo myiza ibereye umukristo, ibi bikaba inyungu ku bantu ku giti cyabo, ku itorero ndetse n’igihugu muri rusange.


text:
Abakora mu nzego z’ubutabera barasaba gufashwa gusobanukirwa raporo za RFL
Abakora mu nzego zitandukanye z’ubutabera, barasaba gufashwa gusobanukirwa neza ibiba bikubiye muri raporo zikorwa na Labaratwari y’u Rwanda y’ibimenyetso bishingiye ku bumenyi n’ubuhanga bikoreshwa mu butabera (RFL).
Abakora mu butabera bagaragaza imbogamizi z’uko uretse kuba bagirira icyizere raporo za RFL, ariko akenshi baba badasobanukiwe neza ibikubiye muri raporo zabo, ahanini bigaterwa n’amagambo akoreshwa, asaba kuba umuntu yarabyize cyangwa se yarabihuguriwe.
Ku ruhande rw’abunganizi mu mategeko ngo bibagiraho ingaruka cyane, kuko akenshi badashobora gusobanurira neza abakiriya babo ibikubiye muri izo raporo, bigatuma bazikoresha buhumyi, kubera ko bubaha kandi bazi ko raporo z’abahanga nta kuzijyaho impaka.
Ubwo RFL yari mu Ntara y’Iburasirazuba mu Karere ka Kayonza muri gahunda ya ‘Menya RFL’, igamije kumenyekanisha ibikorwa byayo binyuze mu bayobozi b’inzego z’ibanze, n’abandi bakorana n’abaturage bya hafi, tariki 31 Kanama 2022, umuhuzabikorwa wa MAJ mu Karere ka Rwamagana Angelique Bakayibambe, yavuko hari ibigora abaturage.
Yagize ati “Ese ko ibisubizo byo muri RFL bihabwa umuturage mu rurimi atumva neza, bigoye kubyumva kubera amagambo akoreshwamo agoye mwamubafasha iki?”
Ibi kandi byanagarutsweho na Marie Louise Mukashema, umukozi mu Ihuriro ry’abafasha mu by’amategeko (Legal Aid Forum), tariki 24 Kanama 2022, ubwo ubukangurambaga bwa Menya RFL bwari bugeze mu Mujyi wa Kigali.
Yagize ati “Raporo zanyu nyinshi turazisoma ntituzumve, kubera ko benshi mu bavoka, abacamanza, ntabwo bafite ubwo bumenyi, kugira ngo abashe gusoma iyo raporo ayumve. Niba bishoboka byaba byiza ko mwatuvungurira ku bumenyi bwanyu, kugira ngo tujye tubasha gusoma izo raporo tuzumve”.
Akomeza agira ati “Nituzumva tuzazisobanurira abo twunganira, barusheho kugirira icyizere iyi Laboratwari, akenshi tuzikoresha buhumyi, kuko twubaha kandi tuzi neza ko raporo z’abahanga nta kuzijyaho impaka, ziba zivuga ukuri, ariko nibura tujye tunazikoresha tuzumva”.
Umuyobozi Mukuru wa RFL, Dr. Charles Karangwa, avuga ko ibikubiye muri raporo zabo biba bitoroshye kubyisobanurira, ari naho ahera asaba inkiko kujya zibiyambaza, kuko bafite abakozi babishinzwe.
Ati “Iriya raporo yakwandikwa mu Kinyarwanda cyangwa Igifaransa ntiwayumva, niyo mpamvu dufite inshingano mu rukiko, zo kugira ngo tuze kubisobanura. Umuntu wese duhaye raporo, baramubwira bati igihe azagerera mu rukiko, twiteguye kuza kuyisobanura”.
Akomeza agira ati “Rwose ndabibasabye iriya raporo ntabwo iba yoroshye, iri mu ndimi za siyansi, hari amagambo atajya mu Kinyarwanda, dufite abakozi Leta yashizeho kugira ngo bajye mu rukiko kuyisobanura”.
Kubera urwego rwiza RFL imaze kugeraho yaba mu Rwanda ndetse no ku ruhando mpuzamahanga, byatumye batorerwa kuzakira inama mpuzamahanga nyafurika ya 10, izahuza ibihugu birenga 40, harimo ibyo muri Afurika no ku yindi migabane, birimo u Budage, Argentina, u Buholandi, u Buhinde hamwe n’u Busuwisi.
Ni inama izaba muri Werurwe 2023, igamije kumenyekanisha serivisi zitangwa na za Labaratwari z’ibihugu bya Afurika, ikazaba ifite insanganyamatsiko igira iti “Ni gute twagira umugabane utekanye kubera ibimenyetso bya gihanga bishobora gutuma ubutabera bunozwa”.
Kuva RFL yatangira mu mwaka wa 2018, imaze kwakira dosiye zigera ibihumbi 30, byanafashije mu kugabanyuka kw’ikiguzi cyagendaga ku bizamini byakorwaga mbere, kuko nko gukoresha icya ADN byasabaga amayero 950 mu gihe uyu munsi bifata gusa 367.


text:
Abatuye mu manegeka bifuza ko bakwimurwa babanje guhabwa ingurane
Abagituye mu manegeka mu Mujyi wa Kigali, bifuza ko kuhakurwa byaba babanje kubona ingurane, kuko ngo ntaho bafite bashobora kujya, cyane ko baba bagiye gutangira ubuzima bushya.
Ni henshi mu Mujyi wa Kigali ushobora kurebesha amaso nawe ukabona ko ari mu manegeka, ku buryo iyo imvura iguye abahatuye basenga Imana ngo ibasige amahoro.
N’ubwo abahatuye babizi neza ko batuye mu manegeka kandi baba biteguye ko isaha n’isaha bishobora kubagiraho ingaruka, bavuga ko nta yandi mahitamo baba bafite uretse kuhaguma, kubera ko ariho baba bamaze kumenyera kandi ubuzima buboroheye, bitandukanye n’aho bashobora guhita bimurarirwa bisaba gutangira ubundi bushya.
Bamwe mu batuye mu misozi ihanamye yo mu mirenge ya Gatsata na Jabana, bavuga ko bazi neza ko batuye nabi kandi isaha n’isaha byashyira ubuzima bwabo mu kaga, ariko ngo ntawe bashobora kwemerera kuhabakura atarabaha amafaranga y’ingurane y’ubutaka bwabo, n’ubwo batuye nabi bwose.
Valentin Musabyemariya wo mu Murenge wa Gatsata, avuga ko bazi neza ko batuye nabi, kuko hari umukingo baba biteguye ko ushobora gushira ubuzima bwabo mu kaga.
Ati “Hameze nabi, umukingo ukuntu umeze tubona natwe uzaduhitana kuko tuba twicaye dufite ubwoba. Tuzi ko bishobora kuzatugiraho ingaruka, igitekerezo jye mfite ni uko abayobozi baba baretse kubwira abaturage ngo bagende ahandi hantu batari babona aho baba”.
Mugenzi we Ati “Leta ikwiye kubaha amafaranga bakahava bakajya ahantu heza, nk’ubu imikingo irimo igwa ikagwira amazu agasenyuka, abantu bagapfa, ubwo rero Leta imubwiye ngo navemo agende nta kintu bamuhaye baba bamuhemukiye, ese ubu ngubu wajya muri etaje udafite ubushobozi bwo kwishyura”.
Ubuyobozi bw’Umujyi wa Kigali buvuga ko buri mwaka bukora ubugenzuzi, hagamijwe kureba abantu batuye ahantu hashobora gushira ubzima bwabo mukaga.
Umuyobozi w’Umujyi wa Kigali, Pudence Rubingisa, avuga ko mu gihe hakozwe ubugenzuzi bagasanga hari umuryango utuye ahantu hashobora gushira ubuzima bwawo mu kaga, bafashwa mu buryo butandukanye.
Ati “Niba umuntu utuye ahantu hahanamye mu manegeka inzu ye yaba mu kaga, ubugenzuzi bugakorwa bugasanga imvura iguye inzu ishobora kumugwaho, agafashwa kuganirizwa no kureba uburyo ki yakwimuka. Sinibaza ko umuntu waba utuye ahantu nk’aho, bamugaragarije ko inzu ye iri mu kaga, atari inzu ye ahakodesha, bakamubwira bati jya gukodesha ahandi hadashyira ubuzima bwawe mu kibazo, byaba ari ukumugira inama mbi”.
Akomeza agira ati “Na nyiri inzu uhatuye akaba yagirwa inama wenda yo kuyivamo kugira ngo imvura itamusangamo ikaba yamushyira mu kaga, muri bwa bugenzuzi habaho no kureba amikoro y’abantu bahatuye, kugira ngo n’abashobora kuba bafashwa bakava mu nzu, ikaba yasanwa niba isanwa cyangwa akagirwa inama y’uko iyo nzu aho kugira ngo yongere ayituremo yajya ahandi. Ntabwo haba habayeho kuvuga ngo umuntu yasenyewe, ahubwo ni ukugirwa inama no kuvana ubuzima bwe mu kaga”.
Mu rwego rwo kurushaho kubungabunga ibishanga no gukura ubuzima bw’abatuye nabi mu kaga, mu bishanga byo mu Mujyi wa Kigali havanywe ibikorwa bitandukanye birimo inganda, inzu zari zituwe, ibiraro, amagarage n’ibindi byari bisanzwe bihakorerwa birenga 7200.


text:
Abatumvira ntibashobora kwinjira mu bwami bwo mu ijuru, ari cyo gihugu cy’i Kanani, nkuko bigaragara mu mateka y’Isezerano rya Kera.
Binyuze muri aya mateka, tubona uburyo Umwami Sedekiya yabanje kumvira ariko nyuma agasuzugura, n’uburyo Umwami Sawuli yumviraga by’igice, kandi agasuzugura igice, ndetse n’abantu batumviye kuva mu ntangiriro. Aba bantu ntibashobora gukizwa, ariko abakurikira Umwana w’intama aho ajya hose bazakizwa.
Kristo Ahnsahnghong, waje nk’Umwana w’intama, yemeje binyuze muri Bibiliya ko abumvira ijambo ry’Imana bazajya mu ijuru. Yasigiye abantu inyigisho ze, agira ati: “Nimwumvira inyigisho z’Imana Mama byuzuye, ibintu byiza byinshi mutatekerezaga bizabaho.”
Amategeko yose mbategeka uyu munsi mujye muyitondera muyumvire, kugira ngo mubeho mugwire, mujye mu gihugu Uwiteka yarahiye ba sekuruza banyu ko azabaha, mugihindūre.
Kandi ujye wibuka urugendo rwose rwo mu butayu, Uwiteka Imana yawe yakuyoboyemo iyi myaka uko ari mirongo ine, kugira ngo igucishe bugufi, ikugerageze imenye ibyo mu mutima wawe, yuko wakwitondera amategeko yayo cyangwa utayitondera.
Gutegeka kwa kabiri 8:1–2
Ni bande yarahiriye ko batazinjira mu buruhukiro bwayo? Si abatayumviye? Kandi tubona ko batashoboye kwinjiramo kuko batizeye.
Abaheburayo 3:18–19
119 Bundang P.O.Box, Bundang-gu, Seongnam-si, Gyeonggi-do, Rep. of KOREA
Tel 031-738-5999 Fax 031-738-5998
Head Office: 50, Sunae-ro, Bundang-gu, Seongnam-si, Gyeonggi-do, Rep. of Korea
Main Church: 35, Pangyoyeok-ro, Bundang-gu, Seongnam-si, Gyeonggi-do, Rep. of Korea
ⓒ World Mission Society Church of God. All rights reserved. Privacy Policy


text:
Nyuma y’aho imodoka zitwara abantu zibakuye Bwerankori zibajyana mu bindi byerekezo zongerewe, abahatuye barashima ko ubu basigaye bagera aho bagiye badatinze mu nzira nka mbere
Umuhanda Gikondo Bwerankori ni umuhanda nyabagendwa, ubamo abagenzi benshi berekeza imihanda itandukanye mu mugi wa Kigali, kandi agace ka Gikondo kakaba ari agace kari mu duce dutuwe cyane mu mugi wa Kigali, kandi hakorerwa ibikorwa byinshi by’ubushabitsi.
Ni ku bw’iyo mpamvu, abagenzi benshi usanga bari ku byapa abagenzi bategererezaho imodoka (arrete) bategereje kwerekeza hirya no hino mu mugi gushaka ubuzima cyangwa mu bindi bikorwa bitandukanye. Uri Gikondo ushobora kubona imodoka ikwerekeza ahantu hatandukanye nka:
Bwerankori-Gikondo-Remera
Bwerankori-Gikondo –Nyabugogo
Bwerankori-Gikondo-Kimironko
Bwerankori-Gikondo-mu mugi.
Ibyo byerekezo byose uko ari bine, bitatu muri byo bifitwe na sosiyete itwara abagenzi ya ROYAL, hanyuma ikindi cyerekezo gisigaye kikagirwa na sosiyete yindi ya KBS (Kigali Bus Service).
Hashize iminsi rero havugwa ikibazo cy’imodoka nkeya zitwara abagenzi mu mugi wa Kigali, bituma abantu bakererwa ku mirimo bagiyeho, cyangwa se gahunda bari bafite zigapfa kubera gutegereza igihe kirekire ku muhanda bnategereje imodoka zibatwara. Icyo kibazo rero cyanageze ku banya Gikondo, ndetse ibitangazamakuru byinshi birabitangaza bisaba ko hagira igikorwa ngo abantu babashe kubona uko bagenda byihuse badakerewe mu kazi cyangwa mu zindi gahunda zabo.
Ikigo cy’igihugu gishinzwe imirimo imwe n’imwe ifitiye igihugu akamaro (RURA) ari nacyo gifite ibigendanye no gutwara abantu mu nshingano zacyo, cyashatse uburyo cyakemura icyo kibazo, gishakira ubwunganizi sosiyete zindi zafasha izari zisanzweho. Hari hashize igihe icyo kigo RURA gishyizeho itangazo ko abafite kwasiteri zishobora gutwara abantu, bakwiyandikisha kugirango babashe kunganira izindi sosiyete zatwaraga abantu.
Umuhanda Gikondo-Bwerankori rero ntiwatanzwe mu kunganirwa, kuko uretse ROYAL na KBS byari bimenyerewe, ubu umuhanda uwusangamo andi masosiyete abiri yaje kunganira izo zari zisanzweho. Ayo masosiyete ni YAHOO CAR na VOLCANO byari bimenyerewe ubundi mu gutwara abantu berekeza mu ntara bavuye mu mugi wa Kigali, cyangwa bava mu ntara berekeza mu mugi wa Kigali.
Nk’uko twaganiriye n’abagenzi bakoresha uyu muhanda Bwerankori-Gikondo, ibi byarabafashije cyane kuko nubwo bitakemuye ikibazo burundu, ariko nibura ubona hari ikiyongereyeho. Umwe twaganiriye utarashatse ko afatwa amajwi ndetse n’amashusho yagize ati “ Njye rwose byaranshimishije, kuko mbere nazaga gutega imodoka ntizeye ko ndi buhite nyibona, ariko ubu iyo atari ROYAL ngenda na YAHOO maze nkabasha kugera aho nkorera ntarakererwa. Ndashimira leta y’ubumwe bw’Abanyarwanda muri rusange, na RURA by’umwihariko, ku kuba bakora uko bashoboye ngo Abanyarwanda tubashe kubona serivise tugomba nk’abaturarwanda, muzabadushimirire”.
Ubu imodoka za VOLCANO zifasha aberekeza Remera bavuye Gikondo, naho imodoka za YAHOO zigafasha abava Gikondo berekeza muri gare ya Nyabugogo, ndetse n’abava Gikondo berekeza Kimironko. Imodoka za YAHOO car zijya Nyabugogo zifite nimero 206, mu gihe izijya Kimironko zifite nimero 215.
Titi Léopold


text:
Kuri uyu munsi mukuru mpuzamahanga w’Ururimi Gakondo(journée mondiale de la Langue Maternelle)nagize amatsiko yo kureba umwanya IKINYARWANDA gifite mu ikoreshwa ryacyo nk’ururimi Gakondo.
Mpereye ku nsanganyamatsiko y’uyu mwaka mu Rwanda(2021) yagiraga, iti »Tubungabunge Ikinyarwanda, Umusingi w’Ubumwe n’Agaciro by’Abanyarwanda« , nashatse kumenya niba ababishishikariza abandi na bo barabigize ibyabo!
Bitewe kandi n’uko ngo « Umwera uturutse ibukuru bucya wakwiriye hose »nibajije niba Abanyarwanda babona ako GACIRO mu ikoreshwa ry’Ikinyarwanda ibukuru? Ni yo mpamvu nazengurutse ku mbuga zose za Ministeri uko ari 20 kugira ngo ndebe ahaboneka IKINYARWANDA nk’ururimi rw’IBANZE cyangwa se rwa KABIRI. Nabaye nk’ukubiswe n’inkuba!
Ikinyarwanda gikoreshwa hanze y’inzego nkuru za Leta
Gukoresha uru rurimi Gakondo biracyari inzozi! Imbuga zose za MINISTERI zikoresha ICYONGEREZA(English) ku buryo uvuga IKINYARWANDA gusa cyangwa uwashaka amakuru muri urwo rurimi nta handi yayakura uretse kuri Radio!!Reka duhere ahangaha:
Aha ni nko ku IREBERO! Ariko se uvuga IKINYARWANDA hari icyo yahabona?
No kwa Ministri w’Intebe, Icyongereza ni cyo gifite icyicaro.
No mu zindi Ministeri bikaba uruhererekane
Na Ministeri y’Urubyiruko n’Umuco yatengushye UMUCO!
Hari nka Ministeri zagombaga gukoresha cyane IKINYARWANDA ku mbuga zazo bitewe n’abo zireberera kandi bazigana: ubuzima, ubuhinzi n’ubworozi, ubutabera, ibikorwa-remezo, umurimo…
Ururimi ni ikimenyetso cy’Ubwigenge, Ubuhake cyangwa Ubukoloni
Biragaragara ko kwanga gukoresha Ikinyarwanda bitari ibyo mu Nzego z’Ibanze gusa aho abayobozi bihangishaho indimi z’amahanga bashaka kwemeza abaturage ko bize!Yewe si n’ibyo kwa Muganga(Ibitaro n’Ibigo Nderabuzima)aho ibintu hafi ya byose biba byanditse mu Cyongereza kandi abarwayi bahunyeza mu Kinyarwanda.
Abashishoza bazi neza ko nta gihugu kigenga by’ukuri kandi kiyubashye uzasanga abayobozi bakoresha indimi ntirano haba mu mbwirwaruhame cyangwa ku mbuga(web sites) zabo. Baba banga kwitesha agaciro no gupfobya iby’iwabo.
Kuri bo, ururimi Kavukire ni ishema ry’igihugu n’ubukungu ntagereranywa ku buryo uwinjiye mu gihugu cyabo aba agomba kwiga urwo rurimi yanze akunze. Ingero ni nyinshi: Ubudage, Ubutaliyani, Uburusiya, Ubushinwa, Ubufaransa…
Uretse no gutuma abanyamahanga barukunda(kabone n’iyo byaba ku ngufu), gukoresha Ururimi Gakondo bitanga n’akazi ku bize iby’isobanurandimi(interprètes). Kuki abangaba bo babuzwa ayo mahirwe?
Ku rundi ruhande ariko, ururimi burya ni ikimenyetso cy’ubuhake. Ntushobora kuvuga ko wigobotoye Gashakabuhake, ukirwana no kuvuga ururimi rwe nk’aho ari we uguha ijambo cyagwa uri kumwereka ko ibyo yakwigishije wabifashe.
Njye mbona igitego cy’Ubukoloni ari icyo kutwumvisha ko indimi Gakondo ari « ingirwandimi »(dialectes)n’ubwo zaba zivugwa n’amamiliyoni akangari y’abantu. Kandi koko hari n’ibihugu abaturage badashobora kumvikana badakoresheje ururimi rw’umukoloni(Icyongereza, Igifaransa, Igiporutigari, Icyesipanyori…)kimwe n’uko hari n’ubukoloni bushya twikururira muri urwo rurimi rushya rukomeza kutubera umurunga utuziritse.
Dutandukanye Ururimi Gakondo n’Ururimi Kavukire
Hari abantu bakomeza kuvuga izo ndimi twita ko ari iz’amahanga kandi kuri bo ari « Kavukire »kuko bavukiye iyo mu mahanga batavukiye mu Rwanda. Ururimi kavukire ni urw’aho hantu yavukiye akanaharererwa.
Naho Ururimi Gakondo rwo ni urujyanjye n’inkomoko, igisekuru(des origines). Ni rwa rundi bamwe musangiye ubwenegihugu(nationalité) bakubaza ngo « ururimi rw’iwanyu ni uruhe »? « Gira icyo utubwira mu rurimi rw’iwanyu? »
Iyo watangiye guhura n’ibyo bibazo ni bwo utera intambwe yo gukunda ururimi Gakondo kandi ukarukomeraho. N’ibisubizo biraza maze wowe na bo rukababera iteme ribahuza mu bwuzuzanye kuko basanga nawe hari ibindi ubarusha.
Dukunde kandi tuvuge ururimi rwacu rw’IKINYARWANDA, duhere ku bakuru n’aho bakorera kugira ngo n’abato baberwe n’icyo kirezi.
By P.Protogène BUTERA


text:
Abafite ubumuga barashimira Leta ibyagezweho mu myaka 10
Mu gihe hitegurwa umunsi mpuzamahanga w’abantu bafite ubumuga uzizihizwa kuwa 03/12/2020, bigahurirana no kwizihiza imyaka 10, Inama y’Igihugu y’Abafite Ubumuga (NCPD) imaze ishyizweho, abafite ubumuga barashima Leta ko hari ibyagezweho bagasaba ko ibitaragerwaho byashyirwamo imbaraga.
Insanganyamatsiko y’uwo munsi, iragira iti” Duteze imbere serivise z’Ubuvuzi no Guhangana n’Ibyorezo ku bantu bafite ubumuga”.
Muhorakeye Pelagie, ufite ubumuga bwo kutumva, avuga ko hari byinshi byagezweho mu myaka 10 agereranije na mbere. Ati “twishimira ibyagezweho mu guharanira uburenganzira bw’abafite ubumuga “.
Karangwa Francois Xavier, avuga ko hari ibyagezweho byinshi nk’imirongo migari yashyizweho n’amategeko. Anasaba ko hashyirwa imbaraga mu mashuri n’ubuvuzi kuko bikiri imbogamizi ku bantu bafite ubumuga.
Umunyamabanga Nshingwabikorwa wa NCPD, Emmanuel Ndayisaba, avuga ko mu rugendo rw’imyaka icumi bamaze, hari byinshi byagezweho bikwiye kwishimirwa nko kuvurwa kuko service z’ubuvuzi ziyongereye, guhabwa inyunganirangingo n’amavuta yo kwisiga; gusa ngo haracyari imbogamizi mu kwivuza hakoreshejwe ubwisungane mu kwivuza.
Ati” Turashima byinshi ariko dufite n’ibitarakemuka nko kutivuriza ku bwisungane mu kwivuza mu mavuriro amwe n’amwe”.
Emmanuel Ndayisaba, yanasabye ko mu burezi hashyirwamo imbaraga, abana bafite ubumuga bakabonerwa ibikoresho byabagenewe bakabasha kwiga. Ndetse n’amashuri akaba yujuje ibisabwa kuko bitaragerwaho 100 %, anagaragaza ikibazo cy’abarimu bake kuri aba bana bafite ubumuga.
Umunyamabanga wa Leta muri Minisiteri y’ Ubutegetsi bw’Igihugu, Nyirarukundo Ignacienne, yavuze ko bazashyira imbaraga mu kwigisha abana bato biciye muri Gahunda y’Ikigo mbonezamikurire (ECD), ku buryo umwana azakurikiranwa akiri muto, aho bishoboka avurwe cyangwa yitabweho akure neza. Ku bafite ubumuga bwo mu mutwe ngo bazashyiramo imbaraga bitabweho.
Minisitiri Nyirarukundo, yakomeje asaba abahindura inkoranyamagambo y’amarenga kubyihutisha kuko bikenewe. Yagize ati” Birakwiye ko twakabaye twaratangiye kwiga ururimi rw’amarenga mu ndimi zitandukanye buri wese akagira ubumenyi bw’ibanze bumufasha aho ajya hose”.
Mu ibarura ryo mu mwaka wi 2012 riheruka ryagaragaje ko abafite ubumuga bangana 446.453, gusa ryakozwe hatabariwemo abana bari munsi y’imyaka 5. Mu ibarura rusange rizaba mu mwaka wi 2022 rizasiga hagaragaye umubare nyawo w’abafite ubumuga.


text:
Imwe mu miryango itari iya leta isanga hakenewe ubukangurambaga mu kwigisha ababyeyi akamaro ko gufata ikinini cyonera amaroso mu gihe batwite kuko batarasobanukirwa ko ari byo bishobora gutera umwana kuba yagira indwara yo kubura amaraso (Anemia) ndetse n’ababyeyi ubwabo.
Muhamyankaka Venuste ahagarariye umuryango Sun Alliance ushinzwe kurwanya imirire mibi ndetse n΄igwingira mu bana, avuga ko ababyeyi bakwiye gusobanurirwa akamaro ko gufata ikinini ku mubyeyi utwite bakigishwa kugirango nibabihabwa babe basobanukiwe akamaro kabyo.
Agira ati "Ababyeyi ubwabo n’ubwo bahabwa ikinini cyo kongera amaraso ntabwo bazi akamaro kacyo kuko umubare w’ababifata uracyari hasi cyane, ikindi hari ababifata ntibabinywe nkuko bikwiye ugasanga haracyagaragara ababyeyi batwite cyangwa abana ubona kwa muganga ngo barwaye indwara yo kubura amaraso".
Mucumbitsi Alexis ni umuyobozi ushinzwe imirire n΄isuku mu kigo mbonezamikurire y΄abana bato, aravuga ko ababyeyi babaye babisobanukiwe bakamenya akamaro kabyo baba babyitabira kuko iki kinini gifite akamaro kanini gifasha umubyeyi igihe atwite bimwogerera imbaraga.
Yagize ati "Igihe umubyeyi atwite iyo aje kwipimisha turabimuha ariko ikibazo agera mu rugo ntabyiteho kubinywa, iyo abyaye umwana atarabifashe rero ashobora kubyara umwana udafite amaraso hakaba havamo kugwingira ku mwana, niyo mpamvu tubakangurira kuza gufata icyo kinini kuko bibafasha kubyara abana bazima kandi badafite ikibazo".
Ubushakashatsi bwo mu 2015 bugaragaza ko abana bagera kuri 37% bahura n’ikibazo cyo kubura amaraso bivanamo kugwingira naho ababyeyi bavuye kuri 17% bigera kuri 19% nabo bahura n’icyo kibazo cyo kubura amaraso.


text:
Javanix usanganywe ubuhanga mu kwigana umunyamakuru Ismael Mwanafunzi, yabinyujije mu ijwi risa neza n’irye ahanura urubyiruko mu ndirimbo ye yise ‘Agatwiko’.
Muri iyi ndirimbo itangirana amagambo asa n’avugwa na Mwanafunzi, Javanix agaragaza neza uburyo urubyiruko rwamaze kwangirika binyuze mu mvugo iharawe cyane ngo ‘Ni ugutwika’. Uyu muhanzi yavuze ko muri iyi ndirimbo agaragazamo inkomoko y’iri jambo mu rubyiruko rufata ibintu byose rukabyita gutwika, kandi nyamara nta buzima bakirengagiza ubuzima bw’ejo hazaza.
Uyu musore atangira agira ati: “Mu gihe gito nko guhumbya, urubyiruko ruba rwiharaje imvugo nk’izateye ngo ni ugutwika. Byaturutse he ngo urubyiruko rw’ubu ngubu rube rwakwiharaza ibintu byo gutwika , bigatuma imbaga nyamwinshi itamenya ibyo bashatse kuvuga? Byaturutse he? Bikurikirane muri iyi ndirimbo”.
Umuhanzi Javanix
Mu kiganiro na Javanix uri gukora cyane ngo yubake abafana ndetse azamure urwego rw’umuziki we, yatangaje ko kugeza ubu atagikora indirimbo ze ku giti cye, asigaye akora indirimbo z’abafana ndetse zubakiye ku nkuru mpamo zibaho mu buzima busanzwe.
Ati “Umuziki nkora ubu ntabwo ari umuziki wanjye ku giti cyanjye, ni umuziki w’abafana banjye. Ni umuziki ushingiye ku nkuru mpamo z’ubuzima bacamo, niyo mpamvu mba nemeye kuvunika cyane nkakora iyo bwabaga kugira ngo bikunde”.
Uyu muhanzi yasabye abanyarwanda kutajya birengagiza
ubutumwa runaka, abasaba gukomeza kumuba hafi no kumushyigikira. Ubusanzwe
Javanix ni umuhanzi wo mu Karere ka Rusizi.


text:
Amajyaruguru: Kongera ahigishirizwa imyuga bizafasha abajyaga kuyigira kure
Nyuma y’aho bimariye kugaragara ko hari urubyiruko rwinshi, rukenera kwigira imyuga hafi yabo, ariko bakagorwa n’uko nta mashuri yabugenewe abegereye hafi, Ubuyobozi bw’Intara y’Amajyaruguru, buvuga ko bugiye gushyira imbaraga mu kongera ibyumba bigenewe kwigishirizwamo imyuga(TVET); ibi bikazagenda byubakwa ku bigo by’amashuri yisumbuye, biziyongera ku yandi mashami yari ahasanzwe, mu rwego rwo korohereza by’umwihariko urubyiruko rukeneye kwiga imyuga.
Ni gahunda isanze hari urubyiruko, rwiganjemo urutuye mu bice by’icyaro, ruhamya ko rwari runyotewe no kwegerezwa bene aya mashuri, bitezeho kuzabakura mu bushomeri butari buboroheye.
Havugimana Alphonse wo mu Murenge wa Kinigi agira ati: “Urubyiruko rubarizwa muri kano gace, dusonzeye ishuri ry’imyuga, kuko benshi muri twe, barangiza umwaka wa gatatu w’amashuri yisumbuye, dukenera gukomere kwigira imyuga hafi yacu, tukabura tukabura ayo mahirwe, kuko nta shuri ritwegereye rihari”.
Akomeza ati: “Tujya tureba ukuntu bagenzi bacu b’ahandi, bagiye biga imyuga,bakagera ku rwego rwo kwihangira imirimo, bagahinduka ba rwiyemezamirimo, mu gihe twe dusa n’aho turi imburamukoro. Biratubabaza cyane. Ari naho duhera dusaba ubuyobozi, kutwegereza ishuri ryigisha imyuga hafi, turigane turi benshi kandi dushishikaye, natwe duhahe ubwo bumenyi, twihangire imirimo nk’abandi”.
Imbogamizi zo kutagira hafi ishuri ry’imyuga, abatuye mu Murenge wa Kinigi, bazihuriyeho n’abo mu Murenge wa Gashaki kimwe n’indi Mirenge myinshi, igize aka Karere.
Nyirahabimfura Donatha, ni umwe mu babyeyi bo mu Murenge wa Gashaki, babwiye Kigali Today ko abana babo babonye TVET hafi, bakwiruhutsa impungenge ababyeyi bahorana ku hazaza h’abana babo.
Yagize ati: “Duhora duhangayikishijwe n’uburyo bamwe mu bana bacu, birirwa ku ma centre ntacyo bakora, bifashe mu mifuka gusa, abandi bakina amakarita gutyo gusa, badafite ibindi bahugiyeho, twe nk’ababyeyi bikadutera guhora twibaza uko ahazaza habo hazamera. Leta yacu yadufasha, ikadushyiriraho nk’ibyo bigo byigisha imyuga hafi, abana bacu bahugiramo babihahamo ubumenyingiro, na bo bakajya babasha kwibeshaho batarinze kugira uwo basabiriza akambaro cyangwa utundi tuntu tw’ibanze bakenera mu buzima bwabo bwa buri munsi”.
Urubyiruko ndetse n’ababyeyi babo, bahuriza ku kuba hari amahirwe menshi abakikije, na bo biteguye kubakiraho, bakayabyaza umusaruro, mu gihe baba bafite ubumenyi mu myuga itandukanye.
Umukuru w’Intara y’Amajyaruguru Dancille Nyirarugero, yijeje urubyiruko, ko ikibazo cyo kutagira amashuri y’imyuga abegereye, kiri gushakirwa igisubizo. Yagize ati: “Dufite gahunda ndende, yo kwagura amashuri y’imyuga no kuyegereza urubyiruko. Duteganya kujya dufata ibigo by’amashuri yisumbuye byari bisanzweho, ndetse n’ibigo by’amashuri y’uburezi bw’ibanze bw’imyaka icyenda, n’ibigo by’amashuri y’uburezi bw’ibanze bw’imyaka 12, tukahubaka ibindi byumba byiyongeraho, bizajya byigishirizwamo imyuga, mu rwego rwo kuyiha imbaraga no kugeza ubwo bumenyi kuri benshi. Ni gahunda inihutirwa leta ishyizemo imbaraga kandi twizeza urubyiruko ko izatanga igisubizo kirambye, kugira ngo koko narwo rubashe gukomeza gukura, rutegura ahazaza”.
Leta y’u Rwanda, yihaye intego yo kuba mu mwaka wa 2024, nibura urubyiruko rungana na 60% ruzaba rwiga mu mashuri y’imyuga n’ubumenyingiro, bavuye kuri 31% bariho ubu.
Kongera ibyumba byigishirizwamo imyuga ku bigo by’amashuri bisanzweho, ndetse no gukomeza kongera ibigo bishya, byihariye ku rwego rwa buri Murenge, bikaba biri mu rwego rwo kurushaho gushimangira iyo ntego.


text:
icyuma cya karubone kare / umuyoboro urukiramende
Ibisobanuro birambuye
Ibiranga ibicuruzwa
Ukurikije uburyo bwo kubyaza umusaruro, imiyoboro ya kare na urukiramende igabanijwemo: imiyoboro irambuye ishyushye idafite umurongo wa kare, imiyoboro ikonje ikonje, idafite imiyoboro ya kare, hamwe n’imiyoboro ya kare.
Muri byo, igituba cya kare cyasizwemo mo
1. Ukurikije inzira - arc welded square tube, resistance welded tube kare (frequency high, frequency low), gaz welded square tube, itanura rya kare kare
2. Ukurikije icyuma cyo gusudira - icyuma kigororotse gisudira kare, igituba kizunguruka.
Gutondekanya ibikoresho
Umuyoboro wa kare wagabanijwemo: ibyuma bisanzwe bya karubone kare, umuyoboro muto wa kare.
1. Ibyuma bisanzwe bya karubone bigabanijwemo: Q195, Q215, Q235, SS400, 20 # ibyuma, 45 # ibyuma, nibindi.
2. Ibyuma bito bivanze bigabanijwemo: Q345, 16Mn, Q390, ST52-3, nibindi.
Umusaruro usanzwe
Ukurikije ibipimo ngenderwaho, umuyoboro wa kare wagabanijwemo: umuyoboro usanzwe wigihugu, umuyoboro wa jis kare, umuyoboro wa BS kare, ASTM, umuyoboro wa kare wa AISI, umuyoboro wa kare kare, DIN kare.
Ingano Yurukiramende / Umuyoboro wa kare
Umuyoboro wa karubone kare mu ruganda rwacu
Imiyoboro ya kwadiri yo gushushanya, imiyoboro ya kare kubikoresho byimashini, imiyoboro ya kare yinganda zikora imashini, imiyoboro ya kare yinganda zikora imiti, imiyoboro ya kare yo kubaka ibyuma, imiyoboro ya kare yo kubaka ubwato, imiyoboro ya kare yimodoka, imiyoboro ya kare kubiti byibyuma ninkingi, imiyoboro ya kare intego zidasanzwe.
Igipimo cyicyuma cya karubone
ibyuma bya karubone kare ya pipe & ububiko bwuruganda
Umwuga wa Carbone Yumwuga Urukiramende rukora Tube
Uruganda rwacu rufite ibirenzeImyaka 30 yumusaruro nuburambe bwo kohereza hanze, kohereza mu bihugu n'uturere birenga 50, nka Amerika, Kanada, Burezili, Chili, Ubuholandi, Tuniziya, Kenya, Turukiya, Leta zunze ubumwe z'Abarabu, Vietnam ndetse n'ibindi bihugu.Hamwe nubushobozi buhamye bwo gutanga umusaruro buri kwezi, irashobora kuzuza ibicuruzwa binini byabakiriya.Noneho hari amagana yabakiriya bafite gahunda nini nini yo gutumiza buri mwaka. Niba ushaka kugura umuyoboro urukiramende, ikarito yicyuma cyurukiramende, umuyoboro wa kare, umuyoboro wibyuma, umuyoboro wicyuma, icyuma cya karubone, ibyuma, ibyuma, ibyuma byuzuye, nibindi bicuruzwa, twandikire kugirango tuguhe. Serivise yumwuga cyane, bika umwanya wawe nigiciro!
Uruganda rwacu narwo rutumira byimazeyo abakozi bo mukarere mubihugu bitandukanye.Hano hari ibyuma birenga 60 byihariye, icyuma hamwe nicyuma.Niba uri isosiyete yubucuruzi yo mumahanga ukaba ushaka abatanga isoko ryambere ryibyuma, imiyoboro yicyuma hamwe nicyuma mubushinwa, twandikire.Kuguha ibicuruzwa byumwuga kandi byujuje ubuziranenge mubushinwa kugirango ubucuruzi bwawe burusheho kuba bwiza!
Uruganda rwacu rufite byinshiumurongo wuzuye wibicuruzwanauburyo bukomeye bwo kugerageza ibicuruzwa kugirango wemeze igipimo cyibicuruzwa 100%;cyanesisitemu yuzuye yo gutanga ibikoresho, hamwe nu mutwaro wacyo bwite,uzigama amafaranga menshi yo gutwara no kwemeza ibicuruzwa 100%.gupakira neza no kuhagera. Niba ushaka urupapuro rwiza rwiza, icyuma, uruganda rukora ibyuma mubushinwa, kandi ukaba wifuza kuzigama ibicuruzwa byinshi, nyamuneka twandikire, itsinda ryacu ryogucuruza indimi nyinshi hamwe nitsinda ryogutwara ibikoresho bizaguha serivise nziza yibicuruzwa bya Steel kwemeza ko wakiriye ibicuruzwa byemewe 100%!
Shakisha amagambo meza kubituba byicyuma: urashobora kutwoherereza ibisabwa byihariye kandi itsinda ryacu ryo kugurisha indimi nyinshi rizaguha ibisobanuro byiza!Reka ubufatanye bwacu butangire kuri iri teka kandi ubucuruzi bwawe butere imbere!


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
IGICE CYA 42: GUKIRANUKA MU BY'UBUGOROZI BW'IBY'UMUZE MUKE
(UBUSOBANURO: Ubu butumwa bwibutsa iby'ingingo zikomeye z’iby’ubugorozi bw’iby ‘umuze muke byanditswe na Madame Ellen G. White ari mu nama iheruka yagiyemo y'Inteko Nkuru Rusange yabaye mu mwaka wa 1909. -Abanditsi.)IZI2 172.1
Mbwiwe gushyira abantu bose ubutumwa bwerekeye ku by’ubugorozi bw’iby’umuze muke, kuko benshi bamaze gusubira inyuma bakareka kumvira amategeko y’ubugorozi bw’iby’umuze muke.IZI2 172.2
Umugambi Imana ifitiye abana ni uko bakura bakagera ku rugero rushyitse rw’abagabo n’abagore muri Kristo. Kugira ngo bakore ibyo, bakwiriye gukoresha neza imbaraga yose y’ubwenge, iy’umutima, n’iy’umubiri. Ntibakwiriye gupfusha ubusa imbaraga yose y’ubwenge cyangwa iy’umubiri.IZI2 172.3
Ikibazo cy’uburyo bwo kugira ubuzima buzira umuze ni cyo cya mbere. Nitwiga icyo kibazo twubaha Imana tuzasanga yuko kwiyoroshya mu byokurya ari byiza kuruta ibindi byose ku bw’amajyambere yacu y’umubiri n’ay’umwuka. Nimutyo twige iki kibazo twihanganye. Dukeneye ubwenge no gusobanukirwa kugira ngo twigane icyo kibazo ubwenge. Amategeko Imana yahaye ibyaremwe ntakwiriye kurwanywa, ahubwo akwiriye kumvirwa.IZI2 172.4
Abamaze kwigishwa ibyerekeye ibibi bituruka ku kurya inyama, kunywa icyayi n’ikawa, no kurya ibyokurya byinshi bidatera kugira ubuzima buzira umuze, kandi bakaba bagambirira gusezeranisha Imana isezerano ibitambo, ntibazakomeza kurarikira ibyokurya bazi ko atari byiza. Imana ishaka yuko irari ryezwa, kandi ko hakorwa ibyo kwiyanga byerekeye ku bintu bitari byiza. Uyu ni umurimo uzaba ukwiriye gukorwa ubwoko bwayo butarahagarara imbere yayo bukiranutse.IZI2 172.5
Ubwoko bw’Imana bwasigaye bukwiriye kuba ubwoko bwahindutse. Kwamamaza ubutumwa gukwiriye kuboneka mu biganiro no mu kwezwa kw’imitima. Dukwiriye kwiyumvamo imbaraga y’Umwuka w’Imana muri uyu murimo. Ubu ni ubutumwa butangaje bw’ukuri; ubwakiriye wese aba yiyumvishije agaciro kabwo, kandi bukwiriye kwamamarishwa ijwi rirenga. Dukwiriye kugira kwizera k’ukuri kugumaho, kugira ngo ubwo butumwa bukuze amajyambere bufite agaciro gakomeye kugeza ku iherezo ry’igihe.IZI2 173.1
Hariho bamwe bavuga ko ari abizera bemera imigabane imwe y’ibitabo by’Ibihamya1 ko ari ubutumwa bw’Imana, bagahakana imigabane icira iteka ibyo bishimira bakunze. Bene abo bantu baciye ukubiri no kwigirira neza ubwabo no kugirira neza itorero. Igikwiriye ni uko tugendera mu mucyo tugifite umucyo. Abavuga yuko bemera iby’ubugorozi bw’iby’umuze muke, nyamara bakanyuranya n’ingeso zabyo mu migirire y’imibereho yabo ya buri munsi, bababaza imitima yabo ubwabo kandi bakagira imibereho mibi itekerezwa nabi n’ubwenge bw’abizera n’abatizera.IZI2 173.2


text:
Kwicisha abaturage inzara bingana no gukora jenoside !
ISOMO RYA MBERE: Iz 43, 16-21
« Avuze atya Uhoraho, we washatse inzira mu nyanja rwagati, agatanga akayira mu mazi magari, we wahagaritse amagare n’amafarasi, ingabo n’abantu b’intwari bose hamwe bikagwa ubutazegura umutwe, bigahwekera nk’agatara hanyuma bikazima. Mwikwibuka ibyabayeho mbere, ngo mukurwe umutima n’ibya kera, dore ngiye gukora ikintu gishya ndetse cyatangiye no kugaragara ; ntimukiruzi se ? Ni ukuri rwose ndahanga inzira rwagati mu butayu, inzuzi zitembe ahantu h’amayaga. Inyamaswa z’inkazi zizampe ikuzo kimwe n’imbwebwe na za mbuni, kuko navubuye amazi rwagati mu butayu n’inzuzi zigatemba ahantu h’amayaga, kugira ngo nuhire umuryango wanjye nihitiyemo, umuryango nihangiye kandi uzahore uvuga ibisingizo byanjye. »
i iyihe nyigisho twakura kuri iri somo ?
Muri iki cyumweru twabonye ibintu byinshi bishya, reka tuvugemo bibiri bisumba ibindi !
1. Papa mushya
Twahawe Papa mushya , watowe aturuka mu gihugu kikiri mu nzira y’amajyambere: Argentine . Yitwa Papa Francis. Agashya azanye ni uko yifuza ko Kiliziya gatolika , ihereye mu bayobozi bayo bakuru, yarekera aho kwiruka inyuma ry’ikuzo ry’iyi si rihita ahubwo ikitangira ABAKENE, ni ukuvuga abahanganye n’ibibazo by’ubu buzima :uburwayi, kubura icyo kurya, kubura aho bacumbika, kubaho mu karengane, kuvangurwa….
Ubu butumwa bwa Papa mushya bufite icyo bwigisha bamwe mu bayobozi ba Kiliziya y’u Rwanda muri iki gihe, ba bandi batereranye nkana abakene barenganywa n’ubutegetsi buriho ahubwo bakaba bashimishwa no kwirirwa bicaye mu ma salon y’abagize Agatsiko karenganya rubanda. Bahitamo kwihesha agaciro bakurikira buhumyi gahunda za Leta irandura imyaka y’abaturage, ikabasenyera amazu, igashahura abagabo, ikavangura urubyiruko, igakoresha ikinyoma n’iterabwoba, ikikubira ibyiza byose by’igihugu ! Bakwiye kwikubita agashyi Papa mushya ataragomba kubibibutsa ! N’iyo kandi Papa atabikora, abakirisitu bakwiye gutinyuka bakabyibutsa abashumba babo, mu nzira zose zishoboka !
2.Abanyarwanda batangiye kwitabira gahunda yo kwigobotora igitugu cy’Agatsiko banyuze mu nzira y’amahoro .
Mu kiganiro cyahise kuri radiyo iIwi rya rubanda, ejo ku wagatandutu talili ya 16/3/2013, guhera saa moya y’umugoroba (19h) ku isaha y’i Paris, hari Abanyarwanda bagaragaje ko batagitinya gutanga ibitekerezo byabo ku mugaragaro berekana ko igihe kigeze kugira ngo twereke Agatsiko ko rubanda yifitemo ingufu zihagije ku buryo ishobora gutangira ibikorwa bikakaye bizashirwa bihiritse ingoma itegekesha akarengane katigeze kabaho mu Rwanda . bimwe muri ibyo bikorwa ni nk’ibi :
(1)Mu gihe Leta y’Agatsiko yiyemeje kujujubya impunzi zibayeho nabi hirya no hino, twiteguye gutamaza abana b’abategetsi baza mu Bulayi na Amerika , bakabeshya ko bahunze ubutegetsi bw’Agatsiko kandi ba se na ba nyina ari bo birirwa bajujubya rubanda mu Rwanda ! Aba bana iyo bamaze kubona ibyangombwa by’ubuhungiro nibo bahinduka Abamotsi b’ingoma y’Agatsiko , bakigira Intore zibuza amahwemo abahunze by’ukuri ubugizi bwa nabi bw’ingoma ya Kagame n’agatsiko ke ! Gukomeza kwituramira turabihagaritse , tugiye gukora urutonde rw’abo mu nda y’ingoma basabye ubuhungiro babeshya , tubarege ku butegetsi bw’ibihugu bihishemo, bamburwe ibyangombwa by’impunzi bahawe mu buriganya.
(2)Twiyemeje gukomanyiriza ibicuruzwa bikorwa n’inganda z’Agatsiko , tukanga kongera kubitangaho amafaranga yacu kugeza bihombye burundu : amazi y’Inyange, Agashya, Akabanga, Isombe rivuye mu Rwanda, ubugali…..kwa heli ! Aya mafaranga tubitangaho yose nta handi ajya uretse mu mifuka y’abagize Agatsiko, nuko bamara gukungahara no kurengwa bakiva inyuma mu guhonyora rubanda rugufi……
(3)Kugerageza kurihira benewacu amashuri mu bihugu duturanye kuko nta burezi bukirangwa mu rwanda ahubwo amashuri bakaba barayahinduye ubucuruzi bugamije gukiza Agatsiko gusa !
(4)Kwanga gutiza umurindi ibikorwa birenganya rubanda….
Abanyarwanda nibemera iyi gahunda ari benshi , bakayitabira uhereye ku batuye hanze y’u Rwanda , hazahinduka byinshi mu mitegekere mibi y’igihugu cyacu.
Koko rubanda rwa Nyagasani yifitemo ingufu zikomeye cyane, ishobora gukoresha zigahirika ubutegetsi bw’Agatsiko hatagombye kubaho intambara isesa amaraso kandi mu gihe gito. Icyo nicyo cyitwa REVOLISIYO idasesa amaraso kandi ntaho ivuguruza Ivanjiri ahubwo ni inzira ikwiye yo gushyira Ijambo ry’Imana mu bikorwa.
Umwanzuro : Imana ifasha uwifashije.
Muri iki gisibo, Abanyarwanda twese dukwiye gutsinda ingeso mbi yo kwituramira, tukarwanya akarengane kagirirwa abakene kandi tugaharanira amahoro tutagombye kumena amaraso y’abana b’Imana .
Icyumweru cyiza ku bo tubyumva kimwe bose, tukaba twariyemeje guhara byose kugira ngo tugoboke igihugu cyacu, kandi buri munyarwanda abeho atewe ISHEMA no kuba uwo ari we.
Padiri Thomas Nahimana
Nimucyo dusabire Abashumba b’Umuryango wacu (mu rwego rw’iyobokamana n’urwa politiki ) twumva aka karirimbo :
Niba usahaka gusoma andi masomo yo kuri iki cyumweru, tariki ya 17/03; Icyumweru cya V – Igisibo – C
ZABURI 126 (125), 1-2b, 2c-3, 4-5, 6
Inyik: Uhoraho yadukoreye ibintu by’agatangaza, none twasazwe n’ibyishimo!
Igihe Uhoraho agaruye i Siyoni abari barajyanywe bunyago,
twabanje kugira ngo turi mu nzozi !
Ubwo umunwa wacu wuzura ibitwenge,
n’ururimi rwacu rutera indirimbo z’ibyishimo.
Nuko mu mahanga bakavuga bati
“Uhoraho yabakoreye ibintu by’agatangaza !”
Koko Uhoraho yadukoreye ibintu by’agatangaza,
ni yo mpamvu twasazwe n’ibyishimo !
Uhoraho, cyura amahoro abacu bajyanywe bunyago,
ubazane nk’isumo y’amazi atembera mu butayu.
Ni koko umuhinzi ubibana amarira,
asarurana ibyishimo.
Uko agiye agenda arira,
yitwaje ikibibiro cy’imbuto ;
yagaruka akaza yishimye,
yikoreye imiba y’umusaruro.
ISOMO RYA KABIRI: Fil 3, 8-14
Bavandimwe, ibyampeshaga agaciro byose nsanga ari igihombo, ubigereranyije n’icyiza gisumba byose ari cyo kumenya Umwami wanjye Yezu Kristu. Kubera We nemeye guhara byose no kubyita umwanda kugira ngo nunguke Kristu, maze nzamusange ntishingikirije ubutungane bwanjye bukomoka ku Mategeko, ahubwo mfite ubutungane bukomoka ku kwemera Kristu, buva ku Mana bukaba bushingiye ku kwemera. Igisigaye ni ukumumenya We wazukanye ububasha, no kwifatanya na We mu bubabare bwe, ndetse no kwishushanya na We mu rupfu rwe, kugira ngo nibishoboka nanjye nzagere ku izuka mu bapfuye. Si ukuvuga ko ubu ibyo nabigezeho, cyangwa ko naba narabaye intungane, ahubwo ndatwaza ngo nsingire Yezu Kristu, mbese nk’uko We ubwe yansingiriye. Koko bavandimwe, sinemeza ko nabigezeho ; icyo mparanira ni kimwe gusa : ibyashize ndabyihorera nkihatira ibizaza. Ntwaza rero ngana intego, ya ngororano Imana iduhamagarira mu ijuru muri Kristu Yezu.
IVANJILI: Yh 8, 1-11
Muri icyo gihe, Yezu yigira ku musozi w’Imizeti. Bugicya agaruka mu Ngoro, rubanda rwose baza bamugana maze aricara arabigisha. Ni bwo abigishamategeko n’Abafarizayi bamuzaniye umugore wari warafashwe asambana, bamuhagarika hagati. Babwira Yezu bati “Mwigisha, uyu mugore bamufashe asambana. Mu Mategeko, Musa yadutegetse kwicisha amabuye abagore nk’aba. Wowe se ubivugaho iki ?” Ibyo babivugiraga kumwinja, bagira ngo babone ibyo bamurega. Ariko Yezu ariyunamira atangira kwandikisha urutoki ku butaka. Bakomeje kumubaza arunamuka arababwira ati “Muri mwe udafite icyaha, ngaho namubanze ibuye.” Yongera kunama akomeza kwandika ku butaka. Bumvise avuze atyo batangira kugenda umwe umwe, bahereye ku basaza. Nuko Yezu asigara aho wenyine na wa mugore agihagaze aho hagati. Yezu yunamutse aramubaza ati “Mugore, ba bandi bari he ? Nta n’umwe waguciriye urubanza?” Umugore arasubiza ati “Nta n’umwe Mwigisha.” Yezu aramubwira ati “Nanjye rero singuciriye urubanza ; genda ariko uherukire aho gucumura ukundi.”
@65 Ngaho tubwire ubwo buryo wowe (lundi, 18 mars 2013 23:42)
Ariko se nkawe ubaza icyi kibazo koko ko hari igihe mubaza ubuza niba udashoboye kubireka ubyihorere ariko wibuke ko hari n’abatabibona ubu se Victoire ingabire arabyanze ra? abanyarwanda mwararozwe rwose ahubwo nibaza nimpamvu ababanyapolitique babavunikira mwicaye mumasaro none no kubasaba inkunga yo gukora icyintu biba urubanza. Byihorere abazi akamaro kabyo tuzabikora


text:
Abavutse mu kinyejana cya 21 biyemeje kuba ikiraro cy’amahoro.
Sep 22, 2022 - 12:19
Abavutse mu Kinyejana cya 21 baravuga ko banze kuba ikiraro cy'inzangano, umujinya n'ibitekerezo byo kwikunda, ahubwo bakiyubakira ejo hazaza huje amahoro. Nimugihe imyaka ihera y’ikinyejana cya 20 yaranzwe no kubura amahoro mu banyarwanda.
Muhoza Patrick we na bagenzi be bafite imyaka iri munsi y'imyaka 35, ibibagira imfura z' ikinyejana cya 21 cyatangiye mu 2001.
Avuga ko bubakiye ku mateka aho kubona amahoro ku bababanjirije byari ingume, ariko biteguye kuba ikiraro cyambutsa ineza n’amahoro.
Ati:” icyo tuzaharanira ni ukuzagira u Rwanda rwiza ruruta urwashize, twirinda ayo macakubiri, ibitekerezo byo kwikunda….”
Mugenzi we Solange Iradukunda, yunze murye ati: “Twanze kuba ikiraro cy’urwango, inzika, ndetse n’umujinya …byaranze ikinyejana cyahise, ahubwo tugomba kubirwanya tukambutsa amahoro kugira ngo igihugu cyacu kigere aho twifuza.”
Urubyiruko rufite imyaka 35 ihera ikinyejana cya 20, bavuga ko banze ko umurage w'urwango barazwe n'ababanjirije wazambukiranya ikinyejana.
Bavuga ko bahisemo kuba akayunguruzo gatambutsa ibyiza n'amahoro ku babakurikira aribo mfura z'iki kinyejana turimo uyu munsi.
Padiri Theogene Iyakaremye ni umwe muri ba bucura b’ikinyejana cya 20, Ushinzwe urubyiruko muri Paruwasi ya Ruhuha, akaba yaranashinze umuryango w’urubyiruko AJECR, avuga ko uku gutekereza kure ku cyerekezo cy'amahoro bigenda bitanga icyizere ku mahoro arambye mu Rwanda.
Ati: “ ibyo rero tuvuga nitubiraga imfura nibyo zizaraga ubuheta, nabwo bubirage ubuheture noneho ikinyejana cya 21 kigende gihererekanya mu bisekuru umurage mwiza bitandukanye n’uko ikinyejana cya 20 abantu bagiye bahererekanya umurage mubi wagiye ubyara ibibazo buri gihe.”
Yongeraho ko “ urugamba turiho ni urwo rwo kubaka amahoro arambye.”
Buri mwaka tariki ya 21 Nzeri hizihizwa umunsi mpuzamahanga w'amahoro, aho binyuze mu muryango AJECR, mu karere ka Nyarugenge mu murenge wa Mageragere,ku wa gatatu hateraniye abavuye abo mu myaka inyuranye bizihiza uyu munsi.

@ Gabriel Imaniriho/Isango Star-Kigali.


text:
Urubanza rwa Laurent Bucyibaruta ukurikiranyweho kugira uruhare muri Jenoside yakorewe Abatutsi 1994 rurakomeje mu Bufaransa, aho kuri uyu wa Gatatu tariki ya 6 Nyakanga 2022, umushinjacyaha yamubajije impamvu yemeye gukomeza kuba Perefe wa Gikongoro ndetse agakorana n’abicanyi.
Nk’uko ikinyamakuru impamba.com kibikesha abanyamakuru bagiye kumva uru rubanza rukomeje kubera mu rukiko rwa rubanda ruri i Paris mu Bufaransa, ni uko umushinjacyaha yabajije Bucyibaruta ati “kuki wemeye kuguma ku mirimo ya Perefe ugakomeza gukorana n’abicanyi?”
Aha Bucyibaruta yasubije ati”guhunga ngo mve ku mirimo yanjye sinigeze mbitekereza mbere cyane ko numvaga bitakemura ibibazo byari biriho”.
Bucyibaruta yakomeje asubiza ati “ni iki se kibabwira ko wenda iyo nemera kuva ku mirimo hatari kuza umuperefe mubi cyane washoboraga ahubwo gushyigikira abicanyi no kubafasha gukomeza gukora ibyo bikorwa byabo bibi”.
Yavuze ukuntu nyuma yaje gufata icyemezo cyo guhunga, yagize ati “nafashe icyemezo cyo guhunga nyuma yo kumenya ko hari abantu FPR yohereje bambaye sivili gushakisha aho nari ntuye, aho nahise mbona ko nta yandi mahitamo nari mfite atari ugukiza amagara yanjye. ibyo nabimenye mbibwiwe n’umuntu wari uvuye i Murambi aho yari yarabonye abo bantu ba FPR bashakishaga amakuru y’aho naba mperereye”.
Laurent Bucyibaruta ukomeje kuburanira mu rukiko rwa rubanda ruri i Paris mu Bufaransa, akekwaho kugira uruhare mu rupfu rw’abiciwe mu duce dutandukanye twa Gikongoro nko kuri Kiliziya ya Mbuga, Kiliziya ya Cyanika n’iy’i Kaduha, ku ishuli ry’i Murambi, Ecole des Filles de Kibeho (ubu ni mu Karere ka Nyaruguru) no kuri Gereza ya Gikongoro, mu gihe cya Jenoside yakorewe Abatutsi mu mwaka wa 1994.


text:
Inteko y’Umuco yatangije ubukangurambaga bwo gushishikariza abikorera gukoresha no kunoza Ikinyarwanda mu nyandiko zabo, by’umwihariko ibigo bitanga serivisi ku Banyarwanda benshi.
Ni ubukangurambaga butangijwe nyuma y’uko ku wa 21 Gashyantare 2021, u Rwanda rwifatanyije n’Isi mu birori byo kwizihiza Umunsi Mpuzamahanga w’Ururimi Kavukire, maze abahize abandi mu kuvuga cyangwa kwandika Ikinyarwanda kinoze mu ngeri zitandukanye bagenerwa ishimwe.
Intebe y’Inteko Yungirije Ushinzwe Ururimi n’Iterambere ry’Umuco, Uwiringiyimana Jean Claude, yabwiye IGIHE ko ubukangurambaga bwatangijwe bugamije kugira ngo abikorera batange serivisi ku Banyarwanda benshi bimakaze umuco wo gukoresha Ikinyarwanda mu nyandiko zose.
Ati “Ni ubukangurambaga bwo gushishikariza abikorera by’umwihariko ibigo bitanga serivisi ku Banyarwanda benshi, gukoresha neza ururimi rw’Ikinyarwanda. Zaba ari inyandiko zisanzwe, zaba ari izisaba inguzanyo cyangwa amasheki [ku ma banki] akaba ari cyo bakoresha.”
Yavuze ko Abanyarwanda benshi bazi Ururimi kavukire rwabo ariko batazi iz’amahanga, bityo ko usibye kuba byateza imbere umuco n’ururimi “bizanazana inyungu kuri ibyo bigo” kuko ababigana bazaba babasha gusobanukirwa neza serivisi bakeneye n’uko bazihabwa.
Yakomeje ati “Hari ibigerageza [ibigo] ariko nabyo bigomba gutera indi ntambwe. Nk’ibyapa byamamaza bandika usanga biri mu ndimi z’amahanga.[…] Tuba tunabakoreye iyo tubibukije kuko batanga serivisi z’ubucuruzi. None se iyo urangiye umukiriya ntakugereho kubera ko ururimi wakoresheje rutatumye agera aho ukorera, urumva utari buhombe?”
Uwiringiyimana yamaze impungenge abatekereza ko haba hari amuga akoreshwa muri serivisi batanga yaburirwa Ikinyarwanda, avuga ko “hari igitabo kiri gutegurwa cy’amuga arebana n’iby’imari kizasohoka vuba.”
Mu bo Inteko y’Umuco yashimiye ku Munsi Mpuzamahanga w’Ururimi Kavukire, Banki ya Kigali (BK) ni yo yahawe ishimwe mu bigo by’abikorera bikoresha Ikinyarwanda kinoze.
Umuyobozi ushinzwe itumanaho muri BK, Umulinga Dahlia, yavuze ko guhiga abandi babikesha gukoresha Ikinyarwanda mu mitangire ya serivisi n’inyandiko zabo zitandukanye.
Yagize ati “Haba mu nyandiko zisanzwe, iz’amatangazo, iza serivisi zitandukanye, ndetse no ku mbuga zacu, inyandiko dushyize mu Cyongereza tugerageza kuyishyira no mu Kinyarwanda kugira ngo n’abatugana batumva indimi z’amahanga babashe gusobanukirwa ubutumwa bubagenewe.”
Abanyarwanda batandukanye bavuga ko iyo bagiye gushaka serivisi mu bigo runaka bagasanga ibijyanye na yo byose biri mu ndimi z’amahanga bituma badasobanukirwa neza, bikaba byanaba intandaro yo kutayisaba kandi bayikeneye.
Hari uwagize ati “Nk’iyo ugiye kuri banki ugasanga serivisi uri gushaka nta bisobanuro bijyanye na yo mu Kinyarwanda bihari, biba ngombwa ko ujya gusobanuza ku bakozi cyangwa ugasaba umwe mu bandi bakiriya kugufasha, hakaba n’ubwo yakubeshya.”
Bavuga ko ibigo by’abikorera bibaye bikoresha ururimi rw’Ikinyarwanda kenshi byaborohereza cyane kuko byarushaho kubafasha kumva neza ibyo bagenerwa, ndetse bagakoresha igihe gito baka serivisi bakeneye kuko amakuru ajyanye na yo yaba yumvikana neza kandi vuba.
Ubukangurambaga Inteko y’Umuco yatangije bureba abikorera cyane cyane ibigo bitanga serivisi ku Banyarwanda benshi birimo iby’ishoramari, iby’ubwisungane, iby’ubucuruzi n’ibindi.


text:
Umugabo ukomoka ahitwa Mberengwa yashyingiranwe n'umukunzi we bakundanye guhera mu mashuri abanza, nyuma y'imyaka 52 bakundanye.
Favayo Lawrence Chinyere (77) n'umugore we, Irene (70), bakundanye mu 1963 bakiri mu mashuri abanza ndetse bahoze bafite icyifuzo gikomeye cyo kwambikana impeta ariko babigezeho nyuma y'imyaka 52.
Icyakora bari basanzwe babana gusa basezeranye imbere y'Imana n'abantu nyuma y'uko abana babo, abishywa babo n'abuzukuru babo bababajije icyo babakorera mu rwego rwo kubashimira ubwitange bagize mu kubarera.
Aba bashakanye mu 1963,gusa gushaka igitunga abana babo icyenda n'abuzukuru 12 byatumye badashobora gushyingiranwa ku mugaragaro.
Ku wa 3 Nzeri,nibwo aba bombi bageze kuri izi nzozi zabo mu rugo rwabo, mu Mudugudu wa Zivengwa muri Ward B1. Abana babo icyenda bubashye icyifuzo cy'ababyeyi babo.
Aba bashoboye kurinda urugendo rw'urukundo rwabo kuva 1963. Nubwo Bwana Chinyere yabonye uyu wari kuzaba mugore we bwa mbere mu 1961, byamutwaye imyaka ibiri kugirango amutsindire kuko yamugoye cyane.
Aganira na Chronicle, Madamu Chinyere yavuze ko yishimiye ko amaherezo yambaye impeta y'ubukwe ku rutoki rwe.
Ati: "Ikintu gikomeye cyaranze uwo munsi, ni igihe umukunzi wanjye, se w'abana banjye yafunguraga agatimba aransoma. Kuri ubu, ndumva nongeye kuba muto.
'Buri gihe nifuzaga gukora ubukwe. Natekereje ko ku myaka yanjye, ibyiringiro byose byatakaye. Ubwo abana banjye biyemezaga gutera inkunga ubukwe bwacu, natekereje ko bari gukina. Ntabwo rwose nizeraga ko bishobora kubaho.
Twateguye ubukwe bwacu kuva muri Gicurasi kandi uko amezi yagendaga ajya imbere byaje kugenda binyereka ko bishobora kuba.
Uyu mugore yavuze ko bwa mbere yanze umugabo we ubwo yamwegeraga ngo bakundane ndetse ngo uko yamutumagaho abantu akanashaka ko baganira yarabyirengagizaga ariko nyuma y'imyaka 2 yaje kubyemera.
Source : https://umuryango.rw/ubuzima-115/udushya/article/yashyingiranwe-n-umukunzi-we-bakundanye-bakiri-mu-mashuri-abanza


text:
Ibyo Dufite
Ibicuruzwa byingenzi: kureba umuryango, gufata urugi, gukomanga ku rugi, ibikoresho byo mu nzu, guhagarara kumuryango hamwe nibikoresho byose byumuryango.
Amahugurwa yumusaruro akubiyemo gupfa, gusya, gukora, ibikoresho, optique, gushushanya inshinge, guteranya nibindi, buri murongo uhuza umusaruro wigenga ufite ireme nubwinshi, kugirango uhe abakiriya serivisi nziza nibicuruzwa.
Amateka
Ibyiza byacu
Urakora itandukaniro
Ukora abakiriya kunyurwa igihe cyose binyuze murwego rwuzuye rwa serivisi, harimo serivisi ishushanya, ibisubizo bituruka, guhitamo ibicuruzwa, ubushakashatsi niterambere, ubuziranenge, kugenzura, kwemeza, gutanga no kugurisha.


text:
Ibirahuri bya fibre yibirahuri bikozwe mubirahuri bya E / ECR / C birashobora gushyirwa mubice nkibice byo hejuru byumuyoboro, ibisenge byamazu, umuyoboro wa Tissue, Floor tissue, tissue itandukanya, tissue itandukanya bateri, Tissue yometse kuri gypsum hamwe na Tissue Coated for Polyurethane Foam.Product uburemere bwibice ni 20-120g / m2, Ubugari bwa 45mm na 50mmor abandi, Ubugari ntarengwa ni metero 1.
Ibicuruzwa byacu birashobora gukoreshwa muburyo bwo guhindagurika, Ukuboko kurambuye hamwe na pultrusion.Umwenda utwikiriye ukoreshwa cyane cyane murwego rwibicuruzwa bya FRP bigabanijwemo urukurikirane rwa S-SM hamwe na S-HM.
S-SM ikoreshwa cyane muburyo bwo guhinduranya imiyoboro.Irashobora guteza imbere ibicuruzwa hejuru yibintu byangirika kwangirika, imbaraga zo kwikomeretsa, kurwanya amazi, hamwe nigihe kirekire cyo gukora.
T-HM ikoreshwa cyane mubicuruzwa hamwe na geometrike igoye ifite ibyiza byo kwinezeza neza, kwihuta kwihuta;irashobora kuzamura ubukana no kwangirika kwibicuruzwa.


text:
Ku wa 3 w’icya XXXII Gisanzwe/B, 14/11/2018
Amasomo: Tito 3,1-7; Luka 17,11-19
Kristu Yezu naganze iteka.
Bavandimwe, umunyarwanda yarihoreye areba ibintu asubira ibindi arangije araterura aravuga ati: “Ibiganza bidashimira bihina ibiganza by’utanga (ugaba)”. Uwabivuze ntabwo yibeshye kuko hari ubwo abantu dukabya, umuntu yakwigomwa igihe cye, ibintu, umutungo n’izindi mpano, bamwe tukabifata nk’aho ari uburenganzira bwo gufashwa cyangwa bwo kwitabwaho. Ndetse kutabikora mu gihe ufashwa yigize katabirora cyangwa umunenganenzi bikitwa ko uwo muntu ari umuntu mubi, utagira umutima, utagira impuhwe, Ubuntu n’ubumuntu.
Bavandimwe, iyo uguhaye, wibutse iyo neza ukamushimira, iyo agize icyo aronka nta kurenza imboni, nta kwibagirwa kuko ishimwe ryawe rimuhora ku mutima, bityo uko aronse agahora akwibuka utanagombye kumutabaza. Nyamara iyo uhabwa ntiwibuke gushimira, bigenda bikendera bikazarangira wibagiranye, yewe wanatabaza ugasanga yarakwibagiwe cyangwa se akanabikwima atari uko abibuze ahubwo kuko yabonye ko, kuguha no kutaguha byose ari kimwe. Yego Umukristu agomba, guhorana umutima utabara, ubabarira, ugoboka abari mu kaga ariko tujye twirinda kuba urucantege kuwatugiriye neza. Kumenya gushimira ntacyo wabinganya, ni igikorwa cy’inyamibwa.
Niba rero dushimira abantu batugobotse, ubwo Imana yo bikwiye kuba agahebuzo, tukabikora igihe n’imburagihe by’umwihariko: Mu gitondo igihe ubonye ubwiza bw’umunsi, ukabona wiyeguye mu busaswa, ukwiye guterura igisingizo gishimira Uhoraho uguhaye kuramuka, wabona bwije ugashimira kuba ubashije gusoza uwo munsi usaba ko n’ejo byakomeza uko: Umutima n’ubwenge bwawe bigahorana intero n’inyikirizo ishimira-isingiza.
Ivanjiri tumaze kumva iradukebura kwibuka igikwiye ari cyo: GUSHIMIRA IMANA no Gushimira abo ikoresha ngo impuhwe n’ineza byayo bidusesekareho. Mu gihe cya Yezu, indwara y’ibibembe nta muti yagiraga kandi ikandura vuba, nta rukingo, uwayirwaraga yabaga aguweho n’urugogwe, kuko yacibwaga mu muryango akajya kuba mu masenga. Yagira ngo afashe akayira, akagendana inzogera avuza abwira abandi ngo bahunge uwahumanye atabahumanya.
Twumvise ko Yezu ageze mu rusisiro, ababembe barenze ku mategeko baza bamugana bamutakambira mu ijwi riranguruye: “Yezu, Mwigisha, tubabarire”. Ayo majwi yabo atabaza, yavugiraga ahitaruye kuko bangaga ko bazaterwa amabuye bazira kurenga ku mabwiriza no guhumanya abantu bazima. Kuko bari bazi ko bategereje urupfu dore ko nta bundi bufasha bwari kuva ku babyeyi, abavandimwe n’inshuti, uretse gutegereza igihe urupfu ruzazira kubajyana. Babaga barapfuye mu bwenge no mutima byagera ku mubiri byo bikaba akaga kubera guhabwa akato. Bo rero bumvise Yezu bahita bafatiraho batabariza rimwe ngo arebe uko abagenza cyangwa se abareke bipfire urwo bagapfuye.
Twikebutse natwe, si abo babembe gusa bagwiriwe n’urugogwe muri icyo gihe, natwe uyu munsi hari benshi usanga bari mu ngorane zirenze igihumbi, bagasa n’abagenda mu buvumo (ingorane n’ibibazo by’umurengera) butagira akamuri batazi aho bazasokera cyangwa se bazabuheramo. Aha twavuga imfubyi n’abapfakazi batagira n’urwara rwo kwishima? Abarwaye indwara zidakira, babambye ku bitanda kwa muganga, cyangwa se baryamye ku gasambi mu ngo zabo bategereje urupfu. Isi yacu yuzuye impunzi, irimo imfungwa, irimo abatindi, inzara n’intambara, ibi byose uhuye na byo asanga ntaho ataniye n’umwe muri abo babembe. Akabazo: Ese iyo duhuye n’ingorane tukabura umuti wo kuzisohokamo: Dutakambira nde? Twirukira nde ngo aturengere? Ese iyo tubuze uturengera mu bo twari twizeye, nibuze tumenya kwirukira Nyagasani Yezu, Umukiza n’Umwigisha tumutabaza muri iri sengesho ryuje ukwemera n’ukwizera: Yezu, ubishatse wankiza, wantabara? Yezu Nyirimpuhwe, ngirira impuhwe?
Yezu ntabwo yatindiganyije yahise yakira ugutakamba kwabo ahita ababwira ati: “Nimujye kwiyereka abaherezabitambo”. Muri icyo gihe uwabaga yaranduye ibibembe ntiyashoboraga gusubira mu bantu no mu muryango we atabiherewe icyemezo gihamya ko yakize. Yezu mu kubohereza kwiyereka abaharezabitambo cyari ikimenyetso cy’uko isengesho ryabo ryumviswe bakaba bakize. Hakaba hasigaye kubihererwa icyemezo gihamya ko bakize uburwayi bwabo kandi ko bemerewe kugaruka mu miryango yabo. Abo babembe rero, ntibigeze bashidikanya ku ijambo rya Yezu, bahise bafata nzira bajya kwiyereka abaherezabitambo, ni uko bakirira muri urwo rugendo kuko bemeye. Ese iyo dutabaje Yezu tukamutura agahinda kacu, twizera Ijambo rye ko ari irinyabubasha?
Mu nzira bataragera ku baherezabitambo, bibonye bakize. Ariko bikomereza urugendo. Umwe muri bo asanga ikiruta byose atari ukujya kwiyereka mbere umuherezabitambo ahubwo ari ukujya gushimira Uwamugiriye IMPUHWE AKAMUKIZA, ari we Yezu. “Bakiri mu nzira barakira. Umwe muri bo, abonye ko yakize, asubira inyuma arangurura ijwi, asingiza Imana. Ni uko amwikubita imbere, yubitse umutwe ku butaka, aramushimira”. Yezu yahise agira ati: “Mbese bose ntibakize uko bari icumi? Abandi icyenda bari hehe?”
Hano Yezu aratonganyiriza abantu benshi, imyifatire dukunze kugira, twaba tubizi cyangwa se tutabizi cyangwa twabyirengagiza: KUBA INDASHIMA…KUTAMENYA GUSHIMIRA. Ese twibuka ko uko turi n’ibyo dutunze byose ari impano y’Imana? Nyamara uwavuga ko kenshi bisa n’aho ari uburenganzira bwacu, gusaba tugahabwa ariko ntihagire ugira ikindi batubaza. Bigasa nk’aho guhabwa ari uko tubikwiye bityo bikaba ari nta mpamvu n’imwe yo gusubira inyuma ngo dushimire. Niba turiho tujye twibuka kubishimira Imana idukunda urudacuya kabone n’iyo twayiteye umugongo. Ntibikwiye kwitwa ingona no kuba gito, bimwe bitibuka gushimira Imana n’abayo batugiriye Ubuntu n’ineza.
Ese bavandimwe uretse no gushimira Imana aho tujya twibaza ko, ababyeyi, abavandimwe, abarezi mu mashuri, mu muryango, inshuti zitugoboka tuzifitiye umwenda wo kwibuka iyo neza batugiriye tukabibashimira? Si benshi bibuka ko uko turi ubu tubikesha Imana n’abo yashyize mu nzira yacu ngo baturasaneho. Tumara gushyikira tukifata nk’aho byose ari ku bwenge n’ubushobozi bwacu. Garuka wibaze utihenze, ntacyo ufite utahawe.
Ese twibuka imihigo twahigiye Imana mu bihe binyuranye by’amateka yacu ngo duhigure ibyo twemeye nta gahato, nibuze ngo tugire tuti: Yezu Nyirimpuhwe, Shimirwa kandi uhore usingirizwa ibyo wankoreye n’ubwo ntabona uko mbikwitura…cyangwa se Nyigisha kubikwitura mbikorera ababikeneye tubana, duhura cyangwa se mbona bakwiye ubufasha n’ubuvunyi bwanjye. Twisubireho.
Bavandimwe, twisunze Bikira Mariya wamenye guhora akora icyo Imana ishaka, twisunze amasengesho n’ubuvugizi bye tumusabe, kumenya Gushimira Imana n’abandi bose batugirira neza mu buzima bwacu bwa buri munsi, byose tubikorera Ikuzo ry’Imana n’Umukiro w’abayo bose. Amina
Padiri Anselimi Musafiri.


text:
Isomo rya 1: Izayi 61,9-11
Ababakomokaho bazamenyekana mu mahanga,
urubyaro rwanyu rwamamare mu miryango;
abazarubona bose bazamenyereho
ko ari urubyaro Uhoraho yahaye umugisha.Ndasabagizwa n’ibyishimo muri Uhoraho,
umutima wanjye uhimbajwe n’Imana yanjye,
kuko yanyambitse umwambaro w’umukiro,
akansesuraho umwitero w’ubutungane.
Nishimye nk’umukwe utamirije ikamba rye,
cyangwa umugeni witatse imirimbo ye.
Uko ubutaka bumeza imbuto zabwo,
n’ubusitani bugakuza icyo bwabibwemo,
ni na ko Uhoraho azameza ubutungane n’ibisingizo,
imbere y’amahanga yose.
Indirimbo: 1Samweli 2,1, 4-5ab, 6-7, 8abcd
«Umutima wanjye uhimbarijwe muri Uhoraho
n’ubwemarare bwanjye mbukesha Imana yanjye.
Ntinyutse kwihimura abanzi banjye, nejerejwe n’uko wabatsinze.
Umuheto w’intwari uravunitse,
naho abadandabiranaga bakindikije imbaraga.
Abari bijuse baraca incuro,
naho abari bashonje baradamaraye.
Uhoraho arica kandi akabeshaho,
yohereza ikuzimu kandi akavanayo.
Uhoraho arakenesha kandi agakungahaza,
acisha bugufi, akanakuza.
Avana umutindi mu mukungugu,
agakura umukene mu mwanda,
kugira ngo abicaze hamwe n’ibikomangoma,
kandi bahabwe icyicaro cy’icyubahiro.
Ivanjili ya Mutagatifu Luka 2,41-51
Uko umwaka utashye ababyeyi be bajyaga i Yeruzalemu guhimbaza umunsi mukuru wa Pasika. Nuko umwana amaze imyaka cumi n’ibiri, bajyanayo uko babimenyereye ku munsi mukuru. Iminsi mikuru irangiye barataha, umwana Yezu asigara i Yeruzalemu ababyeyi be batabizi. Bagenda urugendo rw’umunsi wose, bakeka ko ari mu bo bagendanaga. Hanyuma bamushakira muri bene wabo no mu bamenyi. Bamubuze, basubira i Yeruzalemu bamushaka. Hashize iminsi itatu bamusanga mu Ngoro y’Imana, yicaye hagati y’abigisha, abateze amatwi kandi abasiganuza. Abamwumvaga bose batangariraga ubwenge bwe n’amagambo yabasubizaga. Ababyeyi be bamubonye barumirwa, maze nyina aramubwira ati «Mwana wanjye, watugenje ute? Jye na so twagushakanye umutima uhagaze.» Arabasubiza ati «Mwanshakiraga iki? Muyobewe ko ngomba kuba mu Nzu ya Data?» Bo ariko ntibasobanukirwa n’ibyo ababwiye. Nuko ajyana na bo i Nazareti, agahora abumvira. Nyina abika ibyo byose mu mutima we.


text:
Isomo rya 1: Ibarura 12, 1-13
Muri iyo munsi, Miriyamu na Aroni banegura Musa ko yashatse umugore w’umunyekushi. Baribazaga bati «Ese ubundi Uhoraho yavugishije Musa wenyine ? Twebweho ntiyatuvugishije? » Nuko Uhoraho arabumva. Musa yari umugabo uzi kwiyoroshya, nta muntu n’umwe ku isi wamurushaga kwicisha bugufi.
Uhoraho atungura Musa, Aroni na Miriyamu arababwira ati « Mwese uko muri batatu mujye ku ihema ry’ibonaniro. » Nuko bose uko ari batatu bajya ku ihema ry’ibonaniro. Uhoraho amanukira mu nkingi y’igicu, ahagarara ku muryango w’ihema ry’ibonaniro maze ahamagara Aroni na Miriyamu, bombi bigira imbere ye. Arababwira ati «Nimwumve neza amagambo yanjye : Niba muri mwe harimo umuhanuzi ni uko jyewe Uhoraho mubonekera nkamwibwira, cyangwa nkamuvugisha mu nzozi. Nta bwo rero ari nk’uko ngenzereza umugaragu wanjye Musa; we ni umugabo w’inkoramutima nashinze umuryango wanjye wose. Muvugisha imbonankubone bitari mu marenga, nkamwiyereka. Bityo akabona ishusho y’Uhoraho. None se mutinyutse mute kunegura umugaragu wanjye Musa? »
Uhoraho arabarakarira cyane maze aragenda. Agacu karazimira hejuru y’ihema ry’ibonaniro, naho Miriyamu we aba yasheshe ibibembe byererana nk’urubura. Aroni arahindukira areba Miriyamu asanga yafashwe n’ibibembe. Abwira Musa ati «Shobuja, ndakwinginze widushyiraho ingaruka z’icyaha twakoze, dusanzwe turi abapfu, tukaba n’abanyabyaha ! Ndagusabye Miriyamu ye guhinduka nk’umwana wapfuye akivuka, agasohoka mu nda ya nyina umubiri we waraboze igihande kimwe!» Musa atakambira Uhoraho agira ati « Mana, gira impuhwe umukize !»
Zaburi ya 50(51) 3-4, 5-6ab,12-13
R/ Nyagasani, tugirire imbabazi kuko twagucumuyeho.
Mana yanjye, ngirira imbabazi ukurikije ineza yawe;
kubera impuhwe zawe nyinshi, umpanagureho ibyaha byanjye.
Nyuhagiraho wese ibicumuro byanjye,
maze unkize icyaha nakoze.
Koko nemeye ibicumuro byanjye,
icyaha cyanjye kimpora imbere.
Uwo nacumuyeho ni wowe wenyine,
maze ikibi wanga mba aricyo nkora.
Mana yanjye, ndemamo umutima usukuye,
maze umvugururemo ibitekerezo biboneye.
Ntunyirukane ngo unte kure yawe,
cyangwa ngo unkuremo umwuka wawe uzira inenge.
Ivanjili ya Mutagatifu Matayo 14,22-36
Nuko Yezu aherako ategeka abigishwa be kujya mu bwato no kumutanga hakurya, igihe agisezerera rubanda. Amaze kubasezerera, azamuka umusozi kugira ngo asengere ahiherereye. Umugoroba ukuba ari wenyine. Naho ubwato bwari bugeze kure y’inkombe, buhungabanywa n’imivumba, kuko umuyaga wabuturukaga imbere. Nuko bujya gucya, aza abasanga agenda hejuru y’inyanja. Abigishwa babonye agenda hejuru y’inyanja, bakuka umutima, bati «Ni Baringa!» Bashya ubwoba, ni ko kuvuza induru. Ako kanya Yezu arababwira, ati «Nimuhumure, ni jye; mwigira ubwoba!» Petero ni ko kumusubiza ati «Nyagasani, niba ari wowe, tegeka ko ngusanga ngenda ku mazi.» Yezu ati «Ngwino.» Nuko Petero ava mu bwato agenda ku mazi asanga Yezu. Ariko abonye ko umuyaga uteye inkeke, agira ubwoba atangira kurohama, nuko atera hejuru ati «Nyagasani, nkiza!» Ako kanya Yezu arambura ukuboko, aramusingira, ati «Wa mwemera gato we, ni iki cyatumye ushidikanya?» Nuko bageze mu bwato, umuyaga urahosha. Abari mu bwato bamupfukamira bavuga bati «Koko uri Umwana w’Imana!»
Bamaze kwambuka, bagera mu karere ka Genezareti. Abantu b’aho bamumenye, bakwiza inkuru muri ako karere kose; ni ko kumuzanira abarwayi babo bose. Baramwinginga ngo abareke bakore ku ncunda z’igishura cye gusa, nuko abazikozeho bose bagakira.


text:
Ndi umukobwa w’imyaka 33 y’amavuko ntuye mu mujyi wa Rubavu, amazina yanjye munyemere sinyavuge kuko numva bimbangamiye, mubyukuri nanditse ibingibi mbabaye cyane ndifuzako abasomyi b’uru rubuga mwangira Inama kuko ikibazo mfite kimaze kundenga.
Kumyaka 33 y’amavuko ndacyari isugi ntamuhungu n’umwe urandebera ubusa, ndi umukobwa ukijijwe navukiye mu muryango wa gikiristo nakuze ndi umukobwa witonda sinigeze nkubagana ngo njye mubusambanyi nkuko abakobwa bamwe babigenza.
Natangiye gukundana ubwo narimfite imyaka 20 icyo gihe ndabyibuka nigaga mu mashuri yisumbuye umuhungu twakundanaga twakundanye hafi umwaka wose dusengera hamwe mu itorero rya ADEPR uyu muhungu kugirango dutandukane yansabye ko twaryamana ndabyanga icyo gihe bituma mva no muri Koral nabagamo kuko ariwe wari umuyobozi wayo.
Nkimara gutandukana n’uyu musore numvise nahagarika ibijyanye no gukundana naje gukundana n’undi musore hashize nk’umwaka ntandukanye nuwo twari kumwe, uyu musore wakabiri twakundanaga twiga muri Kaminuza ambwirako tuzanabana, uyu nawe twaje gutandukana ubwo namusuraga maze akansaba ko turyamana nkabyanga ndetse bigera naho anshiraho umwenda w’imbere ashaka kubikora kungufu kuva icyo gihe nahise musaba ko twahagarika gukundana.
Abasore bose tumaze gukundana bagera kuri batanu ,bose icyo twapfaga ni ukwanga kubasogongeza kubusugi bwanjye kuko ariyo ntego nihaye, none undi nawe twari tumaze hafi imyaka ibiri yose nawe twatandukanye, twari tumaze iminsi dupanga umushinga wo kubaka urugo ndetse nari naramweretse murugo barabishima, mu minsi ishize nibwo yambwiye kujya kumusura ansaba ko twaryamana ndabyanga kuko we twari twaranabivuganyeko ntazigera muha kugeza twubatse urugo nawe arabyemera, ubwo ngeze aho aba yanyumvishije uburyo tugomba gusambana ngo tukareba niba turi bazima ariko njyewe nkomeza kubyanga nawe ahita yivumbura ubu tumaze ukwezi tutavugana yabwiyeko iby’urukundo yabivuyemo.
Muri makeya ibyanjye ni birebire ntabwo nabivuga byose ngo mbivemo gusa ubu nabuze amahitamo kandi nanjye numvaga ngeze igihe cyo gushaka umugabo nkubaka urugo ariko ndabona abasore bari kumbera ikigeragezo kitoroshye! Nukuri ni mu mbabarire mungire Inama Ese ubu koko mbigenze Nte?